Tomo XXX Bilang 1 


Editoryal 
Bibiguin ng 
mamamayan 


atrebolusyonaryong 
kilusan ang solusyong 


militar ng 
reaksyunaryong 


rehimeng US-Estrada 


ulad ng asong ulol, walang- 
isip at hayok na hayok na 
nagmamatigas ang reaksyu- 
naryong rehimeng US-Estrada 
na gamitin ang solusyong militar sa 
paglutas ng mga usaping panlipunan at 
mga suliranin nito sa pulitika. Subalit 
katulad ng pasistang guro niyang si 
Marcos, hinuhukay lamang ni Estrada 
ang sariling libingan. Lalo lamang 
pinalalalim ni Estrada ang krisis ng 
naghaharing sistema at nag-uudyok ng 

papatindi at papalawak na mga pakikibakang 
antipasista at anti-Estrada. At tulad ng ginawang 
pagdurog sa kamay na bakal ng diktadurang Marcos, 
bibiguin ng mamamayan at rebolusyonaryong 
kilusan ang solusyong militar ni Estrada. 

Pag-upo pa lamang niya noong 1998, kaagad na inilarga na 
ni Estrada ang Operational Plan (Oplan) Makabayan, na 
nagdidiin sa solusyong militar bilang paraan ng paglaban sa 
rebolusyonaryong kilusan. Ito ang isinagawang pag-angkop 
ng reaksyunaryong estado sa lahatang-panig na muling paglakas 
ng Partido at rebolusyonaryong kilusan simula 1992 bunga ng 
Ikalawang Dakilang Kilusang Pagwawasto gayundin ng muling 

pag-igting ng armadong pakikibaka ng Moro Islamic 
Liberation Front-Bangsamoro Islamic Armed Forces 
(MILF-BIAF) mula 1996. Matapos ipamalas ng Partido 
ang militanteng katatagan, binitawan na ni Estrada bilang 
mayor na pamamaraan ng paglaban sa rebolusyon ang 
pampulitikang taktika ng kooptasyon at pagpapasuko. 

Sailalim ng Oplan Makabayan, ibayong pinalalakas 
ang militar at pulisya. Gayundin, lalong pinalalaki ang 
mga grupong paramilitar katulad ng Citizens” Armed 
Forces Geographical Unit at mga grupong vigilante. 
Layunin ng Oplan Makabayan na armasan ang pasistang 
pwersang militar ng mga makabagong kagamitan, 
palawakin ang kontra-rebolusyonaryong mga grupong 
vigilante at itaas ang kakayahan nila sa paniniktik. 

Kaakibat din nito ay ang paglalarga ng kampanyang 
disimpormasyon at paninira laban sa Partido at Bagong 
Hukbong Bayan (BHB) at anti-komunistang witch- 
hunting laban sa mgaligal na organisasyong makabayan 
at demokratiko. 

Noong 1999, mabilis na bumulusok ang popularidad 
ni Estrada, bumwelo ang mga anti-Estradang protesta 
at mga taktikal na opensiba ng BHB at lumala ang krisis 
sa paghahari ng rehimeng US-Estrada. Sa desperasyong 
ipagtanggol ang poder nito, sabay-sabay na pinakawalan 

ni Estrada ang kanyang mga uhaw-sa-dugong pasistang 
tropa at pinag-ibayo ang kaakibat na anti-komunista at 
anti-mamamayang kampanyang propaganda upang 
papaghariin ang takot sa bayan, busalan ang bibig ng 
mamamayan, supilin ang mga demokratikong karapatan 
at piliting hadlangan ang mabilis na sumusulong na mga 
pakikibakang masa at armadong paglaban. 

Sa kasalukuyan, ikinokonsentra ng rehimeng US- 
Estrada ang lakas-pamutok nito sa Timog Katagalugan 
at sa mga lugar ng MILF-BIAF sa Mindanao habang 
itinataas ang kakayahan nito sa mabilis na deployment 
ng pwersa saanmang lugar sa Pilipinas. Sa pamamagitan 
ng mga operasyong laking-brigada, layunin ng pasistang 
rehimen na magkamit ng mga taktikal na tagumpay sa 
baluktot na paniniwalang magsisilbi itong salik sa 
pagpapatatag ng kanyang paghahari. 

Isinasagawa ngayon ang napakalupit na kontra- 
rebolusyonaryong digma sa kanayunan at kalunsuran. 
Lansakang nilalabag ang mga karapatang sibil ng 
mamamayan at ang mga alituntunin sa digmaan at 
internasyunal na makataong batas. Pinatiral ngayon, 
laluna sa kanayunan, ang lahat ng aspeto ng batas militar. 
Isinasakatuparan ang patakaran ng pagtortyur, 
pagsalbeyds, pagboblokeyo sa pagkain, pambobomba, 
pwersahang pagpapalikas, iligal na pang-aaresto at 
pagsasampa ng mga kasong kriminal sa mga 
pinaghihinalaang rebolusyonaryo. Sa kalunsuran, 
ibinasura na ang tinaguriang patakaran ng “maximum 
tolerance” sa pagharap sa mga demonstrasyon at 
ipinatutupad ang patakaran ng “maximum force” o 
paggamit ng todong-pwersa upang buwagin ang mga 
militanteng rali ng mga manggagawa, estudyante at iba 
pang sektor. 

Batay sa mga di pa kumpletong talaan, tinatayang 
mauungusan ng reaksyunaryong gubyernong Estrada ang 
rekord ng diktadurang Marcos at ng mga sumunod na 
pasistang rehimen sa usapin ng dami ng mga kaso at 
biktima ng paglabag sa mga karapatang-tao. 

Sa pagbitaw sa pampulitikang pamamaraan ng 
paglaban sa rebolusyonaryong kilusan, binitawan na rin 
ng reaksyunaryong gubyerno ang dating pakitang-taong 
paggalang sa mga karapatang-tao at sa mga internasyunal 
na makataong batas. Winakasan ng Gubyerno ng 
Republika ng Pilipinas (GRP) ang negosasyong 
pangkapayapaan sa National Democratic Front of the 
Philippines (NDFP) upang ipawalambisa ang 
Komprehensibong Kasunduan sa Paggalang sa 

Karapatang-tao at sa Internasyunal na Makataong Batas 
at alisin ang anumang balakid sa paglalarga ng todo- 
todong digma. 

Minamadali na rin ni Estrada na wakasan ang 
negosasyong pangkapayapaan ng GRP-MILF. Sa kabila 
ng nagpapatuloy na pormal na negosasyon, tinambakan 
ng libu-libong tropa ng Armed Forces of the Philippines 
(AFP) at inilunsad ang malakihang pananalakay sa Camp 
Omar ng MILF-BIAF nitong Pebrero. Ito ay labag sa 
mga nauna nang kasunduang nabuo sa pagitan ng GRP 
at MILF at tahasang pang-uupat sa MILF na umatras 
na sa prosesong pangkapayapaan. 

Sa kahayukan nito sa digmaan, lubusang bina- 
balewala ng pasistang militar kahit ang kapakanan ng 
mga tauhan nitong bihag ng digma. Sa halip na tumbasan 
ang makataong alok ng NDFP na palayain ang mga bihag 
ng digma, katulad nila Maj. Noel Buan at PCI Abelardo 
Martin, iniutos ni Estrada ang laking-brigadang 
operasyon sa Timog Katagalugan. 

Subalit batas ng kasaysayan ang nagtatadhana na, 
habang matamang tumatalima sa mga taktikang gerilya 
at linya ng matagalang digmang bayan na nagtataguyod 
sa interes ng masa at umaasa sa kanila, tuluy-tuloy na 
lalakas at lalaki ang rebolusyonaryong armadong kilusan 
at unti-unti nitong pahihinain ang higanteng reak- 
syunaryong hukbo. Para sa Partido at buong 
rebolusyonaryong kilusan, ang pagmamatigas ng 
reaksyunaryong gubyernong Estrada sa solusyong militar 
nito ay nagbubunsod ng higit na mahusay na sitwasyon 
para sa lahatang-panig na pagsulong ng rebolus- 
yonaryong gawain, laluna sa larangan ng armadong 
pakikibaka. 

Kailangang itaas ang antas ng pagkakaisa at 
kakayahan ng BHB. Mahalagang isagawa ang pam- 
pulitikang pagsasanay na nakatuon sa pag-aaral sa 
lipunan at rebolusyong Pilipino, mga dokumento at 
direktiba ng Partido, mga partikular na suliranin ng masa 
at ang pag-oorganisa at pagpapakilos sa kanila. 
Kailangan ding maisagawa ang pagsasanay-militar na 
nagtataas sa kakayahan ng mga mandirigma sa mga 
maniobrang pang-opensiba at depensiba, pagtudla at iba 
pang saligang gawaing-militar, at sa kakayahan ng mga 
upisyal sa pagtataya, pagpaplano at pamumuno sa mga 
operasyon. 

Kaugnay nito, kailangang samantalahin ng mga yunit 
ng BHB ang mga pagkakataong bigwasan ang mga tropa 
ng reaksyunaryong hukbo. Sa mga larangang gerilya, 

maaaring samantalahin ng mga mandirigma 
ang bulag na pagkilos ng AFP at PNP, 
ang mababang moral ng kanilang tropa pea 
at ang di pantay nadeploymentng  (// We 
kanilang mga pwersa. Sa paki- 
kipagtulungan sa masa, subaybayan 
ang pagkilos ng mga pasistang tropa upang 
makabuo ng angkop na plano para sa pag- 
lulunsad ng mga tiyak na maipagwawaging 

taktikal na opensiba. 

Kailangan ding pahigpitin ang pagkakaisa ng hukbo 
at mamamayan. Magagawa ito sa pamamagitan ng 
pagharap sa kanilang mga suliranin at paghikayat ng 
kanilang pagsuporta at paglahok sa armadong 
pakikibaka. Mula sa kanilang hanay, malawakang 
magrekluta ng mga nasa sapat na gulang, may mahusay 
na rekord at malusog na pangangatawan bilang mga 
mandirigma ng BHB. 

Kinakailangang itaas ang antas ng militansya at tapang 
ng masa upang kolektibong harapin at labanan ang 
pagmamalupit ng mga pasistang tropa at igiit ang 
katarungan mula sa pang-aabuso ng mga sundalo at pulis. 
Ang mga pusakal na yunit at upisyal ng reaksyunaryong 
hukbo at pulisya, pati na ang pinakamasasahol na 
reaksyunaryong pulitiko, ay kailangang pagbayarin sa 
kanilang mga kasalanan sa mamamayan. 

Sa pamamagitan ng paglalantad sa kabulastugan ng 
solusyong militar ni Estrada ay makatitipon ng malawak 
na suportang pampulitika para sa armadong pakikibaka. 
Kailangang pansinin ang paghikayat ng iba't ibang anyo 
ng suporta para sa hukbong bayan mula sa peti- 
burgesyang lunsod at iba pang sektor sa kalunsuran. 
Samantalahin ang lahat ng oportunidad, kabilang na sa 
masmidya, upang ilantad ang mga abuso at kalupitang 
militar at ang mga paglabag sa mga karapatang-tao, mga 
internasyunal na makataong batas at alituntunin sa digma. 

Habang lalong nanggigigil si Estrada sa kanyang 
solusyong militar, lalong nagiging matingkad ang 
kawalang-intensyon ng kanyang pasistang rehimen na 
lutasin ang mga saligang suliraning panlipunan na 
nagbubunsod ng malawak na paghihirap ng mamamayan 
at krisis sa pulitika at ekonomya. Habang lalong malupit 
ang anti-mamamayan at kontra-rebolusyonaryong digma 
ng reaksyunaryong gubyernong Estrada, lalong tiyak 
itong mabibigo — lalo nitong paglalagablabin ang nag- 
aalab nang rebolusyonaryong pakikibaka ng sam- 
bayanang Pilipino. Œ 


Tungkol sa tumitinding pananalaka 


ng AFP sa MILF-BIAF 


Komite Sentral 
Partido Komunista ng Pilipinas 
22 Pebrero 2000 


roganteng probokasyon at lansakang 

paglapastangan sa umiiral na prosesong 

pangkapayapaan sa pagitan ng MILF at GRP ang 

malakihang opensibang militar ng AFP laban sa 
Camp Omar ng MILF-BIAF mula noong Pebrero 19, bisperas 
ng nakatakdang torno ng pag-uusap ng mga negotiating panel 
ng MILF at GRP. 

Mariing kinukundena ng Partido Komunista ng Pilipinas ang walang 
pangingiming pagsaksak ng AFP sa likod ng MILF-BIAF Ang kataksilang 
ito ay malaking insulto sa usapang pangkapayapaan at sa kasunduan sa 
tigil-putukan sa pagitan ng MILF at GRP. Higit pa, nagdudulot ito ng labis 
na ligalig at pinsala sa karaniwang mamamayang Moro at di-Moro sa gitna 
at timog-kanlurang Mindanao. 

Lubos na nasa katwiran ang MILF-BIAF na gawin ang lahat ng 
hakbanging militar, pulitikal, diplomatiko at iba pa para puspusang labanan 
at biguin ang buhong na pananalakay ng reaksyunaryong rehimeng US- 
Estrada. Napakalinaw na ganap na pananagutan ng reaksyunaryo at uhaw- 
sa-dugong rehimeng US-Estrada ang hindi malayong tuluyang pagbagsak 
ng usapang pangkapayaan ng MILF at GRP at ang mas malawak at mas 
matinding armadong labanan. 

Tungkulin ng Partido at lahat ng kaalyadong organisasyon nito sa NDF 
na ubos-kayang suportahan at tulungan ang mga rebolusyonaryo at 
progresibong pwersang Moro na walang patumanggang sinasalakay ng mga 
pwersang reaksyunaryo, papet at pasista na nakabase sa Maynila. Alinsunod 
ito sa kasunduan ng NDF at MILF sa kooperasyon at pagsusuportahan na 
pinirmahan noong Hulyo 24, 1999 at mahigpit na hinihingi ng 
rebolusyonaryong prinsipyo. Kaya nananawagan ang Partido Komunista 
ng Pilipinas para sa ibayong pagpapaigting ng mga taktikal na opensiba at 
mga protesta at pakikibakang masa sa kanayunan at kalunsuran sa buong 
kapuluan. 

Sa tuwirang pamumuno ni Gen Angelo Reyes, hepe ng AFP, daan-daang 
tropa ng 2nd Scout Ranger Battalion at iba pang tropa ng AFP na suportado 
ng mga kanyon, mga eroplanong pandigma, tangke at sasakyang armored 
ang sumalakay sa Camp Omar sa Shariff Aguak, Maguindanao. Ang Camp 
Omar ay isa sa mga pangunahing kampo ng MILF na kinikilala ng GRP 
gaya ng itinatakda ng Second Joint Acknowledgment na pinirmahan ng mga 


Ang kampo ring ito ang sinalakay 
ng mga tropa ng AFP noong Enero 
9-12 habang abala ang MILF sa 
dasal na pagtapos sa Ramadan, ang 
pinakaimportanteng taunang pistang 
panrelihiyon ng mga Muslim sa 
buong mundo, bukod sa bisperas ng 
isa pang nakatakdang torno ng pag- 
uusap ng mga panel ng MILF at 
GRP. 

Ang paulit-ulit na pagsalakay ng 
AFP hanggang hindi lubos na 
nasasakop ang kampo ay isang 
hakbang lamang sa imbing pakana 
ng matataas na pinuno ng GRP sa 
ilalim ng rehimeng US-Estrada na 
wasakin ang prosesong pang- 
kapayapaan at todong ilarga ang dati 
nang bigong solusyong militar. 
Kasabay ng Oplan Makabayan 


panel ng dalawang partido noong Oktubre 6, 1999. 

laban sa BHB, ipinatupad ng AFP ang Oplan Pisces 
Alpha laban sa MILF-BIAF. Sa pagpasok ng taong 
2000 sinimulang ipatupad ng AFP ang bagong 
Campaign Plan Balangai na nakatuon sa 
pagpapalawak at pagpapatindi ng mga 
opensibang militar laban sa mga 
rebolusyonaryong pwersa (partikular ang 
NDF at MILF) sa buong bansa. 

Kaya pagkatapos pabagsakin ang 
usapang pangkapayapaan ng NDF at GRP, ang usapang 
pangkapayapaan naman ng MILF at GRP ang ginigiba 
ng rehimeng US-Estrada. Pinatigting ang mga armadong 
pagsalakay, sunud-sunod na ipinapataw ang mga 
arbitraryo at di makatwirang kundisyon na walang ibang 
kahulugan kundi ang tahasang pagsurender at pag 
kriminalisa ng MILF sa sarili, paulit-ulit na nilalabag ang 
nabuo nang mga kasunduan, bukod sa ipinipilit ang 
arbitraryo at di makatotohanang dedlayn. 

Noong 1999 inilipat sa Mindanao ang dagdag na 
pitong batalyon ng Philippine Army, dalawa at kalahating 
batalyon ng Scout Rangers at anim na batalyon ng Special 
Forces. Ikinonsentra rin sa gitnang Mindanao ang 
kalakhan ng sa0sakyang armored, tangke at helikopter 
ateroplanong pandigma ng AFP. Ang buong 6th Infantry 
Division, isang brigada ng 3rd Infantry Division at isang 
brigada ng 4th Infantry Division ay nagtayo ng malaking 
bakod ng armor at opensibang lakas na kumukubkob 
sa mga pangunahing kampo ng MILF-BIAF sa 
Maguindanao, Lanao del Sur, North Cotabato at Sultan 
Kudarat. 

Mula Nobyembre 1999 dumalas nang dumalas ang 
pagsalakay sa mga kampo ng MILF, mga menor na 
kampo sa umpisa at sa kalauna'y malalaking kampong 
gaya ng Camp Omar. Malawakang binubuo at 
inaarmasan muli ang mga kinamumuhiang pasistang 
CAFGU, vigilante at kultista gaya ng Tadtad. Ibayong 
pinalalawak ang paniniktik sa mga rebolusyonaryong 
pwersa at karaniwang mamamayan. At ang mga 
indikasyon ay nagpapahiwatig ng muling pagbuhay sa 
buhong na kampanya ng henosidyo gaya ng ginawa ni 
Marcos, ang pasistang amo at guro ni Estrada. Sa 
pamamagitan ng pag-atake at iba't ibang klase ng 
presyur, ang MIL Fay ginigipit tungo sa kapitulasyon o 
di kaya'y hinahabol na labis na mapahina at mapagwatak- 
watak. 

Ultimong layunin ng todong militarisasyon, armadong 
probokasyon at pananalakay at pasistang panunupil ng 

rehimeng US-Estrada ang pagsupil sa 
pakikibaka ng mamamayang Moro para sa 
pagpapasya-sa-sarili. Kaalinsabay ang 
pagtiyak na libre at ligtas na magagamit ng 
mga tropang US ang gitna at timog-kanlurang 
Mindanao para sa kanilang mga 
pangangailangan sa pagbabase, maniobra at 

suplay at makakamkam ng mga 
monopolyong korporasyong dayuhan ang 
mga deposito ng langis at natural gas sa Liguasan 
Marsh at paligid. 

Pero lampas sa suhetibong kagustuhan ng rehimeng 
US-Estrada ang mabilis na paglala ng krisis sa ekonomya 
at pulitika ng reaksyunaryong naghaharing sistema. 
Malubha nang nalalantad at nahihiwalay ang 
reaksyunaryo, papet at pasistang naghaharing pangkating 
Estrada. Maging sa hanay ng mga reaksyunaryo ay 
mabilis na lumalawak at tumitindi ang disgusto sa 
kabulukan, kabruskuhan at pamali-maling palakad ni 
Estrada. Mabilis na lumalawak at lumalakas ang armado 
at di armadong paglaban sa naghaharing rehimen at sa 
bulok na sistemang malakolonyal at malapyudal na 
ipinagtatanggol nito. Ang patuloy na umuunlad na ugnayan 
at pagtutulungan ng MILF at NDF ay malaking tulak sa 
mas mabilis pang pagsulong ng rebolusyonaryong 
pakikibaka sa buong kapuluan at magbubunga ng mas 
matitindi pang dagok sa reaksyunaryong kapangyarihan 
at lakas. 

Ang paglapastangan ng naghaharing rehimeng US- 
Estrada sa usapang pangkapayapaan at mga kasunduan 
sa pagitan ng MILF at GRP, at bago nito, sa usapang 
pangkapayapaan at mga kasunduan sa pagitan ng NDF 
at GRP, ay nagdudumilat na mga pruweba ng saradong 
pag-iisip ng imperyalismong US at mga lokal na 
reaksyunaryong alipures nila kaugnay ng pinakamasidhing 
mga hinaing ng malawak na masa ng sambayanang 
Pilipino. Itinuturo ng paulit-ulit na mapait na karanasan 
na hindi kailanman makaaasa sa pakikiusap at pakikipag- 
usap sa mga reaksyunaryong naghaharing uri para 
malutas ang mga saligang suliraning pambansa at 
panlipunan ng mamamayang Moro at buong 
sambayanang Pilipino. 

Upang ipagtanggol ang kanilang pambansa, 
panlipunan at pampulitikang karapatan at kapakanan, 
dapat umasa ang mamamayan pangunahin sa puspusang 
pagsusulong ng rebolusyonaryong armadong pakikibaka 
hanggang makamit ang ganap na tagumpay. Œ 


Mga bihag ng digma 


Sinasabotahe ng rehimeng US- Ng 
Estrada ang pagpapalaya kina || | 


Martin at Buan 


S inasabotahe ng rehimeng US-Estrada ang 
paglaya ng mga bihag ng digma na sina 
Philippine Army Maj. Noel Buan at P/Chief Insp. 
Abelardo Martin. Sa halip na hawanin ang daan 
para sa maayos na pagpapalaya ng Bagong 
Hukbong Bayan (BHB) sa mga bihag ng digma, 
iniutos ni Estrada ang lalong pagpapatindi ng mga 
operasyong militar sa Timog Katagalugan. 

Nitong Enero 12, pinirmahan ng NDFP negotiating 
panel at ng humanitarian and peace mission nina Sen. 
Loren Legarda, Bishop Jesus Varela at Supreme Bishop 
Tomas Millamena ang isang Memorandum ng Pag- 
uunawaan kaugnay ng mga bihag. Nilalaman nito ang 
mga hakbangin para sa maayos na pagpapalaya sa mga 
bihag, kabilang ang suspensyon ng paglilitis ng 
Panrehiyong Kumand sa Operasyon ng Timog 
Katagalugan ng BHB kina Buan at Martin; at pagkuha 
ng humanitarian and peace mission mula sa Gubyerno 
ng Republika ng Pilipinas (GRP) ng kautusang itigil ang 
mga operasyong militar at pag-urong ng pwersa mula sa 
ilang lugar sa rehiyon. 

Sa halip na bigyang-pabor itong Memorandum ng 
Pag-uunawaan at kamtin ang madaling solusyon para sa 
pagpapalaya ng mga bihag ng digma, iniutos ng GRP 
ang walang patumanggang mga operasyong laking- 
brigada sa ilalim ng Southern Luzon Command at ng 
2nd Infantry Division ng Philippine Army. Bukod sa 
hinahadlangan nito ang maayos na pagpupulong ng 
Pambansang Komiteng Tagapagpaganap ng NDFP para 
bigyang-kunsiderasyon ang Memorandum ng Pag- 
uunawaan, sinasalanta nito sa malakihang paraan ang 
kabuhayan at mga karapatan ng mamamayan sa Timog 
Katagalugan. 

Pinakilos ng GRP sa tinaguriang mga operasyong 
pagliligtas ang Task Force (TF) Banahaw, TF Seagull at 
TF Panther at ng 201st Bde ng 2nd Infantry Division. 


Direktang kabaligtaran ng mahusay na pagtrato ng 
BHB kina Buan at Martin, at kontra sa mga alituntunin 
sa digma, walang awang pinahirapan at pinatay ng mga 
pasistang aso ng 3th Scout Ranger Coy at 49th IB si Ka 
Sixto (Armando Cerna Jr., 45) matapos madakip sa isang 
labanan sa Victoria, Oriental Mindoro noong Enero 29 
(tingnan ang kaugnay na artikulo). 

Ang pagdakip kina Buan at Martin ay isang 
makataong hakbangin ng BHB. Taliwas sa patakaran 
ng GRP ng pagkulong at pagsampa ng mga gawa- 
gawang kasong kriminal o pagpapahirap at pagpatay sa 
kanilang mga nadakip, patakaran ng BHB na arestuhin 
bilang mga bihag ng digma ang sinumang madadakip o 
susuko sa mga labanan. 

Binibigyang-galang ng BHB ang karapatan ng mga 
bihag ng digma alinsunod sa mga internasyunal na 
makataong batas at mga alituntunin sa digma. Kinikilala 
ang kanilang karapatang magtanggol sa sarili sa isang 
makatarungang paglilitis. Ang desisyong palayain ang 
mga bihag ay maaaring buuin batay sa mga kun- 
siderasyong makatao at pulitikal. 

Dahil sa pagmamatigas ng rehimeng US-Estrada na 
lutasin ang suliranin ng mga bihag ng digma sa pamamagitan 
ng walang rendang mga operasyong militar, sa halip na sa 
madaling paraan ng negosasyon, ang pagpapalaya kina 
Major Buan at P/Chief Inspector Martin ay maaantala 
nang husto. Responsibilidad ni Estrada kung dahil sa 
mga operasyong ito ay masaktan ang mga bihag ng digma 
pati na ang mga nag-aalaga sa kanila. Habang hindi 
positibong tinutumbasan ng reaksyunaryong rehimen ang 
mga hakbangin ng NDFP, maaaring bawiin ng NDFP 
negotiating panel ang pag-endorso nito sa kahilingan 
ng humanitarian and peace mission. Habang nasa 
pangangalaga ng BHB ang mga bihag ng digma, nananatili 
ang karapatan ng BHB na patuloy na imbestigahan ang 
mga ito para sa posibleng paglilitis. Œ 

BHB sa Timog 
Katagalugan 
noong 1999, lahat 
tagumpay! 


a diwa ng lubusang paglaban sa Oplan 
Makabayan ng rehimeng US-Estrada 
at pagsulong ng pakikidigmang 
gerilya sa isang bago at mas mataas 
na antas, inilunsad ng Bagong Hukbong Bayan 
(BHB) sa limang prubinsya ng Timog 
Katagalugan ang pitong reyd, isang ambus, 
dalawang operasyong isparo at isang espesyal 
na taktikal na opensiba. Sa mga opensibang 
ito, umani ang BHB ng 25 matataas na 
kalibreng armas, isang M72-A2 (anti-tank 
weapon) at 22 maiiksing baril. Kinumpiska 
rin ng Hukbo ang mga kagamitang 
pangkomunikasyon, pinarusahan ang isang 
upisyal ng pulisya at binihag ang dalawang 
upisyal ng AFP at PNP. Pinakasusing salik sa 
tagumpay ng bawat taktikal na opensibang ito 
ang suporta ng malawak at malalim na baseng 
masang patuloy na tumatangkilik sa Hukbo at 
nagdiriwang sa mga tagumpay nito. 

Enero 7. Nireyd ng isang platun ng BHB ang 
detatsment ng PNP sa Barangay Pagbahan, Sta Cruz, 
Occidental Mindoro. Nasamsam ang isang M16 at isang 
kalibre .45 baril. Ipinadala sa ospital ang nasugatang pulis 
at sinilaban ang detatsment pagkatapos. Pagkalipas ng 
tatlong araw, binigo ng pwersang pangharang ng BHB 
ang pwersang panreimpors ng kaaway. Nasugatan ang 
isang Pulang mandirigma ngunit maayos na nakaatras 
ang mga kasama. Nagtagumpay ang pagpaparusa sa mga 
pulis na aktibong nagpapagamit sa despotikong malaking 

panginoong 


maylupa na si 
Abeleda. 

Pebrero. 2 
Pinarusahan ng BHB ka ang JAC Liner 
Company sa pag- kt tangging mag- 
bayad ng karampa- 2 tang rebolusyo- 
naryong buwis. Sinunog ng isang tim 
ng BHB ang isang bus ng JAC Liner. Sa 


operasyong ito ay nakakumpiska rin ng isang kalibre 
.45 pistola sa isang pulis na sakay nito. 

Pebrero 13. Nireyd ng isang platun ng BHB sa 
Silangang Batangas ang rantso ni Jejomar Binay, pinuno 
ng Metro Manila Development Authority, sa Barangay 
Bayawang, Rosario. Dinis-armahan ng BHB ang private 
army at mga bantay ni Binay na nandarahas sa mga 
manggagawa at mamamayan sa rantso at mga karatig 
nalugar. Ang reyd ay pagparusarin sa pagtanggi ni Binay 
na magbayad ng rebolusyonaryong buwis. 

Nakumpiska ang dalawang M16, isang M14, 
dalawang de-sabog, tatlong granada, tatlong rifle 

grenade, isang 9 mm, isang pistolang .380, dalawang 
.38, maraming bala at iba pang kagamitang militar. 

Mayo 6. Nireyd ng pito-kataong yunit ng BHB ang 
bahay ni Captain Abarrientos ng Philippine Army sa 
Pangil, Laguna. Sa pamamagitan ng panlalansi, 
nakapasok ang BHB sa bahay ni Abarrientos bandang 
ika-7 ng gabi nang makumpirmang wala roon ang upisyal. 
Nakumpiska ang tatlong ripleng garan at isang baby M16 
nang walang putukan. Nagpaliwanag muna ang mga 
kasama sa pamilya at iba pang tao roon at nagbabala 

laban sa mga may armas na 
nang-aabuso sa masa. 

Mayo 14. Alas-8 ng gabi ay 
sinalisihan ng isang iskwad ng 
BHB ang bunkhouse ni Navy 
Captain Togonon sa Sityo Absukot, 
Barangay Tubili, Paluan, Occidental 
Mindoro. Walang-hadlang na 
nasamsam ng mga kasama ang 
isang baby M16, mga bala, 
isang baby chainsaw at isang 
magasin ng .45. Pagpa- 
parusa ito ng BHB sa grupo 
ng sindikato ng mga pirata na 
nambibiktima sa mamamayan 
sa bahaging Paluan hanggang 
Isla ng Lubang. 

Hunyo 10. Inambus bandang 8:40 ng umaga ng isang iskwad 
ng BHB ang limang maton ng despotikong panginoong maylupa 
nasi Ding Quintos sa Sityo Kasuy, Barangay Balansay, Mamburao, 
Occidental Mindoro. Ang mga maton ay responsable sa pagpatay 
at pagpapalayas sa mga magsasaka sa lupang kinakamkam ni 
Quintos. Kinumpiska ng BHB ang isang karbin, isang shotgun at 
isang .38. 

Hunyo 15. Pinarusahan ng anim-kataong tim ng BHB si Brgy. 
Kap. Max Lemeta ng Barangay Calayo, at ang tatlo pa niyang 
kasamahan sa Barangay Wawa, Nasugbu, Batangas. 
Kinumpiskahan sila ng isang 9 mm at isang magasin. Ang apat ay 
responsable sa mga pagdukot at pagsalbeyds sa mga lider- 
magsasakang tumututol sa pagpapalayas sa kanila sa Hacienda 
Looc, Nasugbu. 

Hulyo 6. Nagtagumpay ang espesyal na taktikal na opensibang 
pambibitag (entrapment operation) kay Army Maj. Noel Buan, 
hepe ng paniktik ng Southern Luzon Command (SOLCOM). 
Nadakip at mabilis na nailayo ng BHB si Buan mula sa Laguna. 
Napanatiling lihim ang pagkabimbin sa kanya hanggang ideklarang 
bihag ng digma noong unang linggo ng Disyembre. 

Oktubre 11. Naglunsad ng isang operasyong paglilinis ang 
isang platun ng BHB sa dalawang magkatabing baryo na 
pinupugaran ng masasamang elemento. Dumiretso ang BHB sa 
Barangay Matipunso, San Antonio, Quezon at natagpuan ang 
target na kapitan ng barangay at ang anak nito. Boluntaryong 
ipinakita ng mag-ama ang kanilang .45 at 9 mm na baril nang 
malansi ng mga kasamang sila ay mga sundalong nag-iinspeksyon. 
Inilabas na rin ng mag-ama ang itinagong M16, M14 at kalibre 
.38 matapos mapilitan ang mga kasamang magpakilalang BHB. pp 


Malaking bigwas sa 
tinipong maliliit na 
tagumpay 


nimnapu't isang sugat sa 

katawan ng kaaway ang 
idinulot ng iba't ibang maliliit na 
operasyon ng BHB sa Timog 
Katagalugan noong 1999. 

Umabot sa 53 ang patay at mahigit 
14 ang sugatan, kabilang ang mga 
sundalo, pulis, paramilitar at 
masasamang elemento. 

Nakasamsam ang BHB ng apat na 
M16, dalawang M14, anim na .45, 
sampung .38, limang .22, isang 
pistolang 9 mm, walong shotgun, 25 
iba't ibang magasin at mga bala. 
Dagdag pa, nakumpiska ng Hukbo 
mula sa kaaway ang tatlong radyong 
VHE isang bangka, isang motorsiklo 
atiba pang kagamitan. Nakasamsam 
din ang BHB ng mga dokumento mula 
sa mga oportunistang taksil. 

Sa panig ng Hukbo, isang Pulang 
mandirigma ang naging martir, at isa 
pa ang di malubhang nasugatan. 

Ang mga operasyon ay 
kinabilangan ng mga opensibang 
naitransporma ng Hukbo mula sa 
depensiba, pagpaparusa sa maliliit na 
grupo ng mga oportunistang taksil, 
paggawad ng rebolusyonaryong 
hustisya sa mga may mabibigat na 
pagkakasala sa mamamayan at pag- 
bigo sa mga tangka ng berdugong 
kaaway na wasakin ang rebolus- 
yonaryong pagkakaisang umiiral sa 
mga baryo. 


Halaw sa “Maliliit na taktikal na 
opensiba ng BHB sa iba t ibang 
prubinsya ng TK noong 1999”, 
ulat ng Panrehiyong Kumand sa 
Operasyon ng Timog Katagalugan 

Patuloy sa 2000 


atuloy na paglulunsad ng mga 

taktikal na opensiba ang bungad 
ng Timog Katagalugan sa taong 
2000. 

Isang sundalo ng Philippine Army ang 
nasawi at dalawa ang malubhang 
nasugatan nang tambangan sila ng mga 
gerilya ng BHB sa Laguna nitong 
Pebrero 15. Ang tatlong sundalo na 
kabilang sa 9th Scout Ranger Coy ay 
lulan ng isang Kennedy-type nadyip nang 
sila'y ambusin sa haywey sa Barangay 
Amuyong, Mabitac, malapit sa 
hangganan ng Laguna at Rizal. 

Samantala, tatlong elementong 
nagdulot ng pinsala sa mamamayan at 
rebolusyonaryong kilusan ang 
pinarusahan ng BHB nitong Enero at 
Pebrero. Dalawang kalibre .45 ang 
nasamsam mula sa mga operasyong ito. 

Nitong Pebrero 6, pinarusahan ng 
BHB si Oscar Aldaba, alkalde ng San 
Teodoro, Oriental Mindoro. Si Aldaba 
ay dating major at upisyal-paniktik ng 
Philippine Army. Kabilang sa kanyang 
mga kontra-rebolusyonaryong krimen 
ang pagdukot sa isang dating Pulang 
mandirigma at pagpaslang sa isang lokal 
na lider masa. 

Pinarusahan din si Capt. Henry Oben 
sa Sampaloc, Tanay, Rizal nitong Enero 
15. Si Oben ay nakatalaga sa 2nd 
Infantry Division na nakabase sa Camp 
Capinpin sa Tanay. Nakumpiska mula 
kay Oben ang isang .45. 

Nitong Enero 4 naman ay pinarusahan 
si PO2 Tito Corpuz sa Barangay Fatima, 
Mamburao, Occidental Mindoro. Si 
Corpuz na kabilang sa Provincial Police 
Mobile Group ay sangkot sa mga 
gawaing paniktik. Nasamsam mula sa 
kanya ang isang .45. Œ 

< Nasamsam pa ang isang M1 karbin, isang 9 mm at dalawang 
radyong pangkomunikasyon. 

Oktubre 22. Pinarusahan ng anim-kataong tim ng BHB ang 
hepe ng pulisya ng San Teodoro, Oriental Mindoro na si P/Insp. 
Leodecario Turno habang papauwi siya sa kanyang istasyon. 
Nasamsam sa kanya ang isang .45. 

Oktubre 30. Nireyd ng isang iskwad ng BHB ang compound 
ng Keangnam Construction Company, isang kumpanyang 
Koreano sa Sta. Rosa, Mulanay, Quezon dahil sa pagtangging 
magbayad ng buwis alinsunod sa mga batas ng demokratikong 
pamahalaang bayan. Labing-isang trak at iba pang kagamitang 
pangkonstruksyon ang sinilaban. Kinumpiska rin ang mga 
kagamitang pang-upisina. 

Nobyembre 1. Inatake ng 12-kataong yunit ng BHB ang 
istasyon ng PNP sa Pola, Oriental Mindoro bandang ika-8 ng 
gabi. Agad nakuha sa armory ang dalawang M16, isang M14 at 
isang anti-tank weapon (M72-A2). Nakumpiska rin ng BHB 
ang dalawa pang .45, isang .38, isang 9 mm, mga bala at magasin, 
isang VHF base radio, isang colored TV, dalawang makinilya at 
iba pang kagamitang militar. 

Nobyembre 3. Sorpresang inatake bandang tanghali ng pinaliit 
na platun ng BHB ang istasyon ng pulis sa Dolores, Quezon. 
Mismong ang naka-pistolang hepe, si PCI Abelardo Martin, ang 
agad na nadikitan at nalansi ng mga kasama. 

Dinis-armahan ang hepe at ang dalawa 
niyang tauhan habang sinasamsamang , 
mga sandata at ibang gamit militar. a 
Nakontrol ng mga kasama ang bayan 
sa loob ng 10 minuto nang maipwesto 
sa kani-kanyang gawain ang iba 
pang elemento ng platun. Binihag 
ng BHB si Martin. 

Nakumpiska sa reyd na ito 
ang limang M16, isang M14, 
dalawang 9 mm, apat na .38, 
apat na rifle grenade, mga 
bala, dalawang base radio 
(HF at VHF), isang VHF 
handheld radio, isang 
colored TV at mga kaga- 
mitang militar. B | 


Halaw sa ulat ng Panrehiyong Kumand sa Operasyon ng 
Timog-Katagalugan: 


Muling paglulunsad ng mga 
taktikal na opensiba ng 


BHB sa Negros 


inalubong ng BHB sa Negros ang 

bagong milenyo sa pamamagitan ng 

paglulunsad ng matatagumpay na 
taktikal na opensiba laban sa mga pasistang 
tropa at armadong goons ng mga 
reaksyunaryong kaaway. 

Natupad ang kaytagal nang hinahangad ng 
mamamayan at rebolusyonaryong pwersa mula pa noong 
1994-99! 

Nitong Pebrero 5, isang sundalo at anim na elemento 
ng Civilian Armed Auxilliary (CAA) ang inambus ng yunit 
ng BHB sa Namolo 2, Barangay Santol, Binalbagan, 
Negros Occidental bandang 5:15 ng hapon. Napaslang 
si Cpl. Domingo Romero ng 11? IB at dalawang CAA. 
Isang CAA ang sugatan at tatlo ang hinayaang 
makatakas. 

Nagulantang at hindi nakapanlaban ang kaaway. 
Lasing sila habang naglalakad mula sa sugalang kunwa'y 
pinoproteksyunan nila subalit kinikikilan tuwing Sabado. 
Apat na M14 at mga bala ang nakumpiska mula sa 10- 
minutong engkwentro. 

Ang inambus na yunit ay bahagi ng mga tropa ng 
detatsment ng mga sundalo sa Tilangkoy na ginagamit 
ng mga warlord gaya ni Alfredo Montelibano Jr. Ang 
yunit ay kinakanlong ni Montelibano upang manligalig sa 
mga magbubukid sa lugar. 

Nitong Enero 11, bandang 11:30 ng umaga, 
matagumpay na dinis-armahan ng isang yunit-gerilya ang 
pribadong goons ng despotikong mangangamkam ng 
lupang si Mr. Yap ng Guihulngan, Negros Oriental. Hindi 
nakapanlaban ang mga maton. Isang de-sabog at apat 
na .38 ang kinumpiska mula sa kanila. 

Ipinapakita ng mga tagumpay na ito na tanging sa 
armadong pakikibaka epektibong nalalabanan ang 
pinaiiral na “kapayapaan” ng mga reaksyunaryo. 

Sa Negros, ang mga reaksyunaryo ay kinakatawan 
pangunahin ng paksyong Cojuangco. Ang alyansa ng 
Cojuangco-Maranon-Zayco sa ilalim ng United Negros 

Alliance (UNA) sa NA 
Negros Occidental atang (| 1 
kasabwat na paksyong 
Paras sa Negros Oriental ay 
isang alyansa ng mga kroni ni 
Marcos, warlord at druglord na 
naglalayong maghari sa lokal na 
ekonomya at pulitika. Ang 
promosyon ng berdugong kumander na 

si Julius Javier bilang pinuno ng 3" ID at ang pagbabalik 
niya sa dating kumand ng kriminal na batalyong 11" IB, 
ang nagkumpleto sa pasistang makinaryang pulitiko- 
militar ng mga reaksyunaryong naglalayong pahabain pa 
ang madugong kasaysayan ng pagsasamantala at pang- 
aapi sa mamamayan ng Negros. 

Kayat wasto lamang na ipagdiwang ng malawak na 
mamamayan ang muling paglulunsad ng mga taktikal na 
opensiba sa Negros. Panahon na para sa mga 
pinagsasamantalahan at inaapi na igiit ang kabayaran 
mula sa mga reaksyunaryong panatiko na may utang na 
dugo, gaya ni Cojuangco at iba pang mga kumprador at 
panginoong maylupang kroni ng Marcos. 

Ang muling paglulunsad ng mga taktikal na opensiba 
ay panawagan din sa mga myembro ng CAFGU at mga 
karaniwang kawal ng AFP-PNP na magbitiw o lihim na 
umugnay at makipagkaibigan sa BHB upang sekretong 
makipagtulungan sa armadong rebolusyonaryong kilusan. 

Nananawagan din kami sa mga kasapi ng RPM- 
RPA-ABB na itakwil at iwanan ang bandidong 
pamunuang Tabara-Calizo-dela Cruz-de los Reyes, mga 
kainuman ni Estrada. Sapul pa noong 1993 ay 
inabandona na nila ang armadong pakikibaka at 
gumagamit lamang ng mga armadong yunit upang 
pagtakpan ang kanilang pagiging kontra-rebolus- 
yonaryo. [E 


Halaw sa pahayag ni Bayani Obrero ng BHB- “Boy” 
Gatmaitan Command sa Isla ng Negros, Pebrero 10, 2000 

Lantarang pasista at 


teroristang paghahari ng 
rehimeng US-Estrada sa 


Timog Katagalugan 


indi na kailangang ideklara ng 
rehimeng US-Estrada ang batas 
militar dahil umiiral sa Timog 
Katagalugan ang lantarang pasista 
at teroristang paghaharing ala-Marcos. Walang 
patid ang mararahas na pananalakay ng 
mga pasistang tropang panagupa sa buong 
Timog Katagalugan. Wala nang inatupag 
ang siyam na batalyon ng Philippine 
Army (PA), tatlong batalyon ng 
Marines, dalawang espesyal na 
batalyon at Provincial Mobile e° 
Group (PMG) ng Philippine 
National Police (PNP) at ilang kumpanya ng 
Citizens” Armed Forces Geographical Unit 
kundi ang magsagawa ng iba’t ibang karu- 
maldumal na krimen sa mga mamamayan ng 
rehiyon. Ang iba’t ibang sektor ng masang 
anakpawis sa kanayunan at kalunsuran at iba 
pang mamamayan ng rehiyon ay saksi sa araw- 
araw na lansakang paglabag ng rehimeng US- 
Estrada sa mga karapatang-tao. 

Ang mahabang listahan ng pasistang krimen ng rehimen 
ay kinatatampukan ng pagmamasaker, pananalbeyds, iligal 
na pag-aresto, kriminalisasyon sa mga pinaghihinalaang 
kasapi ng Bagong Hukbong Bayan (BHB), blokeyong 
pang-ekonomya, pambobomba at maramihang pagpa- 
palikas sa mga taumbaryo. 

Ang sumusunod ay ilan lamang sa matitingkad na kaso 
ng teroristang panunupil na inihasik ng rehimen sa rehiyon 
noong 1999: 

Sa Quezon, limang walang kalaban-labang mandirigma 
ng BHB ang pinagbabaril sa Baryo Calantas, Tayabas 

Task Force 
Panth 


Task Force er. 


Banahaw 


BtB 


Task Force © 
Seaguil 

noong Agosto 24, ganap na 7:00 ng 
gabi. Pawang namatay mula sa tama 
sa likuran sina Melinda de Castro, 36: 
Juanito Rocafort, 32, Teodoro Gonzales, 
34: at Leo Mansit, 18. Si Marlon Cabrerra, 25, na 
sugatan, ay hinuli at sapilitang dinala sa V. Luna 
Hospital. Tinakot siya at tinurukan ng kung anu-anong 
gamot ang kanyang swero. Ibayong kirot at hirap ang 
naranasan niya bago natagpuan ng kinatawan ng 
KARAPATAN. Kagagawan ito ng mga tropa ng 76? 
IB sa pamumuno ni Maj. Emmanuel Mendoza. 

Sa Laguna, walang awang pinutol ang paa ng 
Pulang mandirigmang si “Ka Junard”, na nasugatan 
saisang labanang naganap sa Balian, Pangil, Laguna 
noong Mayo 6, 1999. Ayon sa mga doktor ay hindi 
naman ito kailangang gawin. Nahuli siya habang 
nagpapagaling na saisang ospital sa Maynila. Krimen 
naman ito ng 16” ISU-ISG sa pangunguna ni Capt. 
Edgardo Cumahig. 

Sa Rizal, laganap ang iligal na pang-aaresto, 
pagtortyur at sapilitang pagpapagiya sa kinaroroonan 
ng BHB. Noong Marso 5, 1999, tatlong pinag- 
hihinalaang gerilya ang hinuli, walang awang tinortyur 
at sapilitang ginawang giya. Naunang nahuli si Rocky 
Pajardo at sumunod sina Cayaon Calapang at Muay 
Sapiccio. Noon namang Setyembre 16, 1999, iligal 
nainaresto ang isang sibilyang nagngangalang Corante 
na taga-San Ysiro, Lunsod ng Antipolo. Tinortyur siya 

at sapilitang pinagiya para ituro ang kampo ng BHB. 
Ang mga elemento ng 5th SRC sa pamumuno ni Lt. Fric 
Lycoco ang sangkot dito. 

Sa Batangas, pinaslang si Ireneo Marasigan noong 
Enero 8, 1999 sa palengke ng Lunsod ng Lipa. Sinundan 
paito ng pagpatay noong Pebrero 15, 1999 kay Lodrigo 
de Guzman, taga-Abong, San Juan at kasapi ng Partido 
sa lokalidad. 

Minasaker naman noong Mayo 12, 1999 ng 20? 
Special Forces Company sa pangunguna ni Sergeant 
Batayola ang apat na sibilyan sa Sityo Malabnig, Balatbat, 
Lobo. Walang habas na pinaputukan ang bahay ni 
Flaviano Cortas na ikinasawi niya, ng dalawa niyang anak 
at ng kanyang bayaw na si Nilo Palalay, 25. 

Noong Disyembre 27, 1999, si Naning Hernandez, 
isang lider magbubukid ng baryo Hukay, Calatagan ay 
pinatay ng isang bayarang maton na protektado ng militar 
at ng alkalde ng Calatagan. 

Sa Occidental Mindoro, walang awang 
pinaputukan ang mag-ina ni Roger Aloro na ikinasawi 
ng kanyang siyam na buwang anak at isang pinag- 
hihinalaang myembro ng BHB sa Sityo Prubinsya 
Agaton, Tanyag, Calintaan noong Oktubre 26, 1999. 
Mga elemento ng Regional Mobile Group at 407? 
PPMG ng PNP sa pamumuno nina P/Col. Rolando 
Ravara at P/Insp. Victor Jaycees S. Tolentino ang may 
kagagawan nito. 

Iligal namang hinuli at tinortyur si Lunching, 26 na 
taong gulang, isang dating mandirigma ng BHB na taga- 
Alacaac, Sta. Cruz, Occidental Mindoro. Siya'y 
kinuryente at halos isang buwang ikinulong ng composite 
team ng 76" IB na pinamumunuan ni Lt. Felixberto Ama. 
Sa lugar ding iyon, iligal na inaresto at tinortyur si Violy 
Alcantara, 40. Tinakot siya at pinaaaming tagakupkop 
ng BHB. 

Sa Marinduque, walang awang pinagbabaril ng 
mga elemento ng 74? IB ang isang matandang lalaki at 


/ ang kanyang tatlong taong 


gulang na apo sa kabila ng 


pagmamakaawang sila ay 
sibilyan. Nakaligtas ang 
bata dahil pinatakbo ng 
matanda. Naganap ito 
noong Abril 2, 1999 sa 
Mompog, Marinduque. 
Sa Palawan, noong 
Hunyo 21, 1999, nasu- 

gatan si Norjury Unggong na 
may-ari ng bahay na pinang- 
yarihan ng isang labanan sa 
pagitan ng BHB at Philippine 
Marines. Sa binti ang tama nito 
pero pinutol hanggang tuhod ang 
kanyang paa sa WESCOM 
Hospital (Western Command). 
Naganap ang labanan sa Sityo 
Maligaya, Aramaywan, Narra. 
Ang 21* Marine Coy ng 1* Marine Battalion Landing 
Team sa pamumuno ni Lt. Col. Ariel Querubin na 
nakabase sa Abu-abo, Sofronio Española, Palawan ang 
may pakana nito. 

Sa Cavite, hinuli noong Hulyo 15, 1999 ang 
dalawang pinaghihinalaang myembro ng BHB na sina 
Francisco Morillo, 20, na taga-Kaong, Silang at 
Francisco Arpia, 46, na taga-Barangay Burgos, Mulanay, 
Quezon at mula noon ay hindi na nakita. Kasama nilang 
nabihag si Rolando Torres na nakalaya makalipas ang 
ilang araw. Naganap ito sa Barangay Talipusngo, 
Maragondon. Katulad ito ng ginawa nilang paghuli at di 
pagpapalitaw kina Danilo Caisip, 43 at Jason Nieva 19, 
noong Disyembre 8, 1998 sa Kaybanban, Cayrilao, 
Nasugbu. Hanggang sa kasalukuyan ay hindi pa rin 
nakikita ang kanilang katawan. Ang sangkot dito ay ang 
mga elemento ng PNP at pribadong armadong grupo ni 
Mayor Filomeno Maligaya Jr. (dating Sergeant Maligaya 
na sangkot sa pagpatay kay Ka Lando Olalia at Leonor 
Alay-ay) ng Magallanes, Cavite. Sangkot din si PPAG 
Col. Rustico Francisco. 

Sa Romblon, noong Setyembre 18, 1999, sa Baryo 
Matutuna, San Andres ay pinaulanan ng bala ang isang 
bahay matapos mapaslang si Ka Aljun o Felix Dumalagan 
ng mga tropa ng 412 PMG ng Romblon sa pamumuno 
ni Police Chief Inspector de Villa at Police Inspector 
Miranda. Pinalabas sa bahay na nakataas ang mga 
kamay, pinahilera, pinasandal sa pader at pinapaghubad 
ang mga lalaki. Ang mga hinuling sibilyan ay sina Ronnie 
Fajilagot, Walter Ortega, Virgilio Mani at Rustico 
Mijares. Dalawa lamang ang mandirigma ng BHB sa 
mga nahuli (Emma Montoya at Joemari Gusi na 
malubhang nasugatan sa dibdib) pero ibinilanggo pa rin 
ang mga sibilyan nang walang taning. Kasunod na 
sinalbeyds nila ay si Ka Alvin, 18, o Raymond Magbata 
Manggao sa Barangay Cabulutan, San Agustin, 
Romblon. 

Sa Oriental 
Mindoro, malub- 
hang pininsala ang 
pamayanan ng mga 
Mangyan ng isina- 
gawang strafing 
operation ng mga 
A tropa ng Alpha 

Coy ng Recon Bn 
sa pamumuno ni Captain Pipit at ng 
Marines sa pamumuno ni Captain 
Montojo at 1Lt. Coronel sa ilalim ng 
Task Force Seagull na pinamumunuan ni 
Col. Carlito Gamit. Naganap ito nitong 
Enero 20 sa Sityo Tambangan, Barangay 
San Juan, Bulalacao. Nasira ang kanilang 
mga ari-arian at tinakot sila na huwag 
magpapatuloy ng BHB. Pasistang teror 
samga Mangyan ang ibinunga nito. 

Duguan ang kamay ng pasistang 
rehimen. Ang terorismong hasik ng Oplan 
Makabayan ay ibayong nagpapalala sa 
hirap nang kabuhayan ng masa sa Timog 
Katagalugan. 

Subalit ang lantarang pasistang 
pananalakay ng rehimen sa 
mamamayan ng rehiyon ay utang na 
pagbabayaran nang mahal ng mga 
pasista. Ayon sa Melito Glor 
Command: “Ipagpapatuloy ng lahat ng 
mga yunit ng BHB sa ilalim ng MGC 
ang paglulunsad ng mga taktikal na 
opensiba upang ipakita sa rehimeng 
US-Estrada na hindi niya kayang 
takutin ang mamamayan ng rehiyong 
Timog Katagalugan. Malinaw na 
malinaw na sa mga mamamayan ng 
rehiyon na ang kanilang hinahanap na 
katarungan sa mga paglabag sa 
karapatang-tao ng rehimeng US- 
Estrada ay makakamit lamang kapag 
nagtagumpay na ang demokratikong 
rebolusyong bayan sa pamamagitan ng 
matagalang digmang bayan.” m 


*Halaw sa pahayag ng Melito Glor 
Command 

Armando ‘Ka Sixto’ Cerna Jr. 


Biktima ng kalupitan ng AFP 


a usapin ng mga bihag ng digma, lubos na 

magkasalungat ang pamantayan ng rebolusyo- 
naryong kilusan at ng reaksyunaryong estado. Kung 
paanong tinatrato nang mahusay ng pambansa- 
demokratikong kilusan ayon sa internasyunal na 
makataong batas sina Maj. Noel Buan at PCI Abelardo 
Martin, buong kahayupan namang pinahirapan at 
pinaslang si Kasamang Armando Cerna Jr. (Ka Sixto) 
ng mga pasistang tropa. 

Nasugatan sa isang labanan si Ka Sixto. Tinamaan siya sa 
braso matapos i-reyd ng 5th Scout Ranger Company (SRC) 
at 49th IB ang tinitigilang bahay ng yunit na kinabibilangan ni 
Ka Sixto. Naganap ito bandang 5:30 ng umaga nitong Enero 
29 sa Sityo Mainaw, Barangay San Antonio, Victoria, Oriental 
Mindoro. 

Nang mahuli siya at makilala, iniutos ni ILt. Samuel 
Manzano, pinuno ng 3th SRC na huwag gamutin at hayaang 
maubusan ng dugo upang mamatay. Dahil nga sa braso lamang 
ang tama ng kasama, nainip ang pasistang tropa kaya binali 
ang kanyang leeg upang mapadali ang pagkamatay. Sa pag- 
aakalang patay na si Ka Sixto, itinali siyang parang baboy. 

Dinala sa poblasyon ng Victoria ang kanyang hubad na 
katawan at ibinilad sa plaza mula umaga hanggang tanghali. 
Naghihingalo pa si Ka Sixto nang dalhin ng 5th SRC sa may 
basurahan upang ipalibing. Subalit bago nagawa ang paglilibing, 
nahabol ito ng mga myembro ng organisasyon sa karapatang- 
tao at nakuha ang katawan. 

Nang dalhin ng organisayon si Ka Sixto sa punerarya, 
tinanggihan ng embalsamador na ayusin ang kanyang katawan 
dahil gumagalaw pa ito. Sinikap na sagipin ang buhay niya 
subalit namatay din ang magiting na mandirigma. 

Nang madakip, malinaw na si Ka Sixto ay hors d combat 
(walang kakayahang lumaban) at dapat magtamasa ng karapatang 
tulad ng isinasaad sa mga internasyunal na batas sadigma. Siya ay 
biktima ng kalupitan ng rehimen at martir ng rebolusyon. 

Nangyari man ito, ipagpapatuloy pa rin ng rebolusyonaryong 
kilusan ang mahusay na pagtrato kina Major Buan at Chief 
Inspector Martin dahil walang bahid ng pagkukunwari at 
panlilinlang ang patakaran ng rebolusyonaryong kilusan sa 
makataong pagtrato sa mga bihag ng digma. [8 

Balikatan 2000 
Ibayong 
militarisasyon 


ng 


untungan para sa ibayong militarisasyon ng 

Gitnang Luzon ang malawakang pagsasanay- 
militar ng mga tropang Amerikano at ng Armed 
Forces of the Philippines (AFP) na tinaguriang 
“Balikatan 2000”. 

Nagmistulang garison ang rehiyon nang dumagsa rito 
mula huling linggo ng Enero ang 2,380 tropang 
Amerikano mula sa mga base militar ng US sa Okinawa, 
Japan at sa Pacific Command sa Hawaii upang lumahok 
sa naturang mga war game. Kasama nila sa pagsasanay 
ang 2,383 tropa ng AFP. 

Sentro ng pagsasanay na gaganapin hanggang Marso 
ang mga dating baseng militar ng US sa Clark 
(Pampanga) at Subic (Zambales) at ang kampo ng AFP 
sa Fort Magsaysay, Laur, Nueva Ecija. Bukod rito, may 
nakatakda ring naval exercises sa Cavite at Palawan. 

Dahil sa lantad at matinding pagtutol ng mamamayan 
sa Balikatan, nagkandarapa ang mga upisyal at tauhan 
ng AFP sa pagtitiyak ng kaligtasan ng mga tropa ng US. 
Mahigit isang buwan bago maganap ang Balikatan ay 
nag-operasyon na ang AFP upang “linisin” ang rehiyon 
para sa mga war game. 

Malawakang operasyong militar ang isinagawa sa 
hangganan ng Zambales, Pampanga at Bataan mula 
Disyembre 4 hanggang Disyembre 23, na tahasang 
paglabag sa tigil-putukang idineklara ng rehimeng Estrada 
para sa Kapaskuhan. Sa pamumuno ng 7th ID, sinuyod 
at blinokeyohan ng isang kumpanya ng Special Action 
Forces (na pinamunuan ng isang Major Marzan) at mga 
tropa ng 24th IB, 68th IB, 69th IB, 71st IB, Division 
Training Unit, 703rd Bde at Intelligence Service of the 
AFP ang kabundukan at mga paanan ng mga bundok 
ng San Marcelino at San Felipe sa Zambales: Dinalupihan 
sa Bataan, at Floridablanca, Lubao at Porac sa 5 

Tumitinding pasismo sa kalunsuran 


Mararahas na dispersal at 
pambubuwag ng welga 


Ka ng mga agresibong pagsalakay 
ng pasistang militar at pulis sa masa at 
rebolusyonaryong pwersa sa kanayunan, 
atake-militar din ang tugon sa makatarungan 
at mga lehitimong adhikain ng mga progresibo 
at ligal na demokratikong pwersa sa kalun- 
suran. 

Nitong Pebrero 12, sa utos ni Chief Supt. 
Edgardo Aglipay, hepe ng PNP-National Capital 
Region, marahas na binuwag ng mga pulis ang 
piketlayn ng mga nagpuprotestang empleyado ng 
Manila Hotel. Marami sa kasapi ng Manila Hotel 
Employees” Association (MHEA) ang nasaktan 
sa pagbuwag na isinagawa ng may 150 pulis ng 
Western Police District, Central Police District at 
Special Weapons and Tactics Team. Labindalawa 
naman, kabilang ang presidente ng MHEA na si 
Ferdinand Barles, ang hinuli at kinasuhan. 

Sa kabila ng karahasang ito, nagtuluy-tuloy ang 
protesta ng mga 
empleyado ng 
. Manila 
/ Hotel at 
mga taga- 

suporta nito. 
Ngunit sadyang 
kamay na bakal 
ang tugon ng 
rehimen sa kanilang mga hinaing. 

Nitong Pebrero 14, naulit ang marahas na 
dispersal sa kanila. Hinuli sina Crispin Beltran at 
Arnaldo Seminiano ng Kilusang Mayo Uno 
(KMU), Teddy Casino ng Bagong Alyansang 
Makabayan at Peter Banatan, myembro ng 
MHEA. 

Bago pa nito, binomba naman ng tubig ang 300 
myembro ng KMU, Anakbayan at League of 
Filipino Students (LFS) sa tapat ng upisina ng 
Pilipinas Shell sa Makati noong Pebrero 4 habang 
naglulunsad ng pagkilos laban sa panibagong BP 

Lubusang pagkabulok ng lumang partido 


Ang pasistang 
pangkating Baguisa 


| (Bagac nangangabulok ang latak 
g lumang rebisyunistang partido. 
Sa ilalim ng pamumuno ni Pedro 
Baguisa, ang pangkalahatang-kalihim 
nito, ang lumang partido ay tuluyan 
nang pumaling sa pasismo. Katulad ng CAFGU at 
mga armadong anti-komunistang kulto, ang 
armadong grupo nito ay nagsisilbing pwersang 
paramilitar ng First Scout Ranger Regiment sa San 
Miguel, Bulacan, kumikilos laban sa Bagong 
Hukbong Bayan at nananalanta sa mamamayan. 
Noong Oktubre 1999, isinuplong sa militar ng mga 
tukoy na lider at kasapi ng lumang partido sa Doña 


Remedios Trinidad, 
Bulacan, ang pag- 
kilos ng isang yunit 

ng BHB. Humantong ito sa pagkasawi ng dalawang 

Kasabay ng mga tropa ng 7th Scout Ranger Coy, 
sinalakay ng mga armadong tauhan ng lumang partido 
ang isang kooperatiba ng mga Dumagat sa bahaging Ipo 

Dam. Tinakot nila ang masang katutubo at ninakaw ang 

saku-sakong bigas. Pinuntirya ang kooperatiba ng mga 

Dumagat na ginagamit ng mga katutubo upang makaligtas 

sa mga komersyante-usurerong dating kumukontrol B 


Ibayong militarisasyon ... 

4 Pampanga. Bahagi ng operasyong ito ang panununog 
ng daan-daang bahay at ang maramihang pag-aresto 
at pambubugbog sa mga Acta. 

Gutom naman ang dinanas ng mga Acta na taga- 
Sityo Palis, Baytan at Maquisquis sa Loob Bunga 
resettlement area sa Botolan, Zambales nang 
magblokeyo sa pagkain ang mga tropa ng Philippine 
Army nitong huling linggo ng Pebrero. 

Tlandaang pamilyang Aeta rin ang napilitang lumikas 
mula sa kanilang mga tahanan sa Sityo Tarukan, 
Barangay Sta. Ana, Capas, Tarlac dahil sa kalapitan 
nito sa Crow Valley bombing and gunnery range na 
isa sa mga pinagdausan ng pagsasanay. 

Sa kaugnay na pangyayari, nagsitakbuhan din ang 
mga taga-Talisayin, San Antonio, Zambales nang tamaan 
ng bomba ang kanilang baryo sa naval exercises na 
inilunsad malapit sa kanila nitong Pebrero. 

Samantala, sa paligid ng Clark sa Lunsod ng Angeles, 
kahit mga karaniwang manlalako at mamimili ay 
hinigpitan ng mga awtoridad. 

Ang bangis ng ginawang mga pananalakay ng AFP 
ay malinaw na paniniguro sa kaligtasan ng mga amo 
nilang imperyalista. Dapat puspusang ilantad at 
kundenahin ang walang habas na pagpapakawala ng 
AFP ng pasistang dahas laban sa mamamayan at ang 
sagad-sagarang pagpapakatuta nito sa US. 

Mararahas na dispersal ... 


< pagtaas ng presyo ng langis. Pinagpapalo ng 
mga pulis ng truncheon ang mga demonstrador. 
Tatlumpo ang iniulat na nasaktan sa insidenteng ito. 

Kasabay din nito ang marahas na dispersal sa 
mga nagraraling estudyante sa harap ng embahada 
ng US. Pinagbabatuta ang mga estudyante sa 
kanilang ginawang pagtuligsa sa nagaganap na 
“Balikatan 2000”. 

Nitong Enero 27, apat ang inaresto sa rali sa 
Malakanyang matapos ang marahas na dispersal 
na ginawa ng mga pulis sa mga nagpuprotestang 
estudyante mula sa LFS, College Editors Guild of 
the Philippines, National Union of Students of the 
Philippines at Anakbayan. Hinihiling nilang itaas ang 
badyet sa edukasyon. 

Sa harap mismo ng mga kongresista, 
pakaladkad namang inilabas ng mga bantay sa 
Kongreso ang mga aktibistang estudyante noong 
Enero 10 nang ipahayag nila ang kanilang pagtutol 
sa ginawang pagbawas sa badyet sa Unibersidad 
ng Pilipinas at iba pang pampublikong kolehiyo at 
pamantasan. 

Ang tumitinding lantarang pasismo sa kalunsuran 
ang patakaran ng estado upang pahupain ang 
umaalimpuyong galit ng mamamayan. [EB 

Norberto Manero 


Larawan ng bayaran at pusakal 
na berdugo 


militar na hinusgahan na ng kasaysayan ang 
ibinangong-puri ni Estrada. 

Nitong katapusan ng 1999, ginawaran ni Joseph 
Estrada ng presidential pardon at iniutos ang 
pagpapalaya kay Norberto Manero, ang lider ng isang 
kilabot na pwersang paramilitar na naghasik ng terorismo 
satimog-silangang Mindanao noong kasagsagan ng batas 
militar. Sinintensyahan si Manero ng habambuhay na 
pagkabilanggo kasama ng pitong iba pa noong 1987 sa 
makahayop na pagpatay kay Fr. Tullio Favali, isang 
Italyanong pari. Si Favali, na kura paroko ng 


f na namang pusakal na berdugo ng batas 


Kidapawan, North Cota- 
bato, ay pinagbabaril nina A 
Manero noong Abril 11, 4 
1985 sa La Esperanza, | 
Tulunan, North Cotabato. 
Ipinagyabang nila na pi- 
natay nila si Favali upang 4, 
magsilbing halimbawasamga 
pari at iba pang taong sim- 
bahan na pinararatangan nilang 
sumusuporta sa rebolusyo- 
naryong kilusan. >o 


4 sapamimili ng kinakalap nilang yantok. Ilang lider 
ng lumang partido ang pangunahing mga komersyante- 
usurerong nagsasamantala sa mga katutubo sa lugar. 

Noong Enero 21, pumasok ang 10 nakilalang mga 
pinuno at kasapi ng Aniban ng mga Manggagawa sa 
Agrikultura na nakabonet at nakaarmas sa ilang 
komunidad sa hangganan ng Norzagaray at Doña 
Remedios Trinidad, Bulacan at tinakot ang mga 
magsasaka at mangingisda roon. Isang pinaghihinalaan 
nilang sumusuporta sa BHB ang kanilang iginapos, 
binugbog at pinilit na magturo sa yunit ng BHB. 
Kinabukasan, tinambangan nila ang isang tim ng BHB 
na lumaban at ligtas na nakaatras. 

Sa kasalukuyan, patuloy na nanliligalig sa hangganan 
ng dalawang bayang ito ang pasistang pangkatin ng 
lumang partido. Patuloy silang nakikipagsabwatan sa 
mga tropa ng AFP at PNP sa panliligalig sa mamamayan 
sa iba't ibang bahagi ng Sierra Madre sa Bulacan. 


| Bara nang nalantad at nangabulok ang lumang 
partido matapos itong malunod sa rebisyunismo at 
nang tahasan itong sumuko at makipagsabwatan sa 
diktadurang US-Marcos noong 1973. Gayunpaman, 
noong huling bahagi ng dekada "80, dahil sa ating pag- 
aatubili sa linyang anti-rebisyunista at sa ibinunga nitong 
Kanang oportunistang pakikipag-alyansa sa mga anti- 


pagkakataon ang lumang partido na pagtagpi-tagpiin ang 
kanilang gulagulanit nang reputasyon at ipagsiksikan ang 
kanilang sarili sa hanay ng demokratikong kilusan. 

Pansamantala silang nagdiwang, kakoro ng reak- 
syunaryong rehimen at ng mga anti-komunistang grupong 
petiburges, nang ilarga ang todo-todong anti-Partidong 
operasyong demolisyon noong 1993. Subalit sa 
pamamagitan ng muling pagpapatibay sa paninindigang anti- 
rebisyunista at sa mga saligang prinsipyong Marxista- 
Leninista-Maoista, atsa muling pagsigla ng rebolusyonaryong 
pakikibaka, matalas nannailalantad ng Partido ang kabulukan 
at pagkabangkarote ng lumang partido, sampu ng 
rebisyunismo at oportunismo ng mga elemento at malilit na 
grupong anti-komunista. 

Sa kasalukuyan, ang labi ng lumang partido ay isang 
papaliit na kaharian ng mga oportunistang lider nito. 
Nagkakasya na lamang ito sa ilang lugar sa Bulacan, 
nakikipagsabwatan sa kontra-rebolusyonaryong 
kampanya ng militar at nananalanta sa mamamayan. Ang 
pag-aastang komunista ni Baguisa at pagdurugtung- 
dugtong niya ng mga salitang “Marxista-Leninista”, ay 
desperadong pagtatangkang ikubli ang kanyang 
pagkahulog sa pasismo at pagyuko sa imperyalismo at 
reaksyon. 

Subalit gaanupaman kahaba ang hibla ng mga 
kasinungalingang hahabiin ni Baguisa, hindi na niya 
maitatago ang kanyang pagiging balat-ahas. 


komunistang grupong petiburges, nabigyang- 

Si Manero, pati na 
ang kanyang amang si 
Norberto Sr. at pitong 


ANG ILAGA-ICHDF SA 
ILALIM NI MANERO AY 


NAGING 
kapatid na lalaki, ay INSTRUMENTAL SA 
naging kasapi ng kilabot PAGPAPALAYAS AT 
na Ilaga na namayagpag PAGHAHASIK NG 
noong dekada '7Ohans- TERORISMO LABAN SA 
gang kalagitnaan ng MGA MAGSASAKANG 
dekada 80. INAGAWAN NG LUPA NG 

Nagsimula ang Ilaga  NDC-GUTHRIE SA 
bilang isang grupongmga AGUSAN DEL SURAT 
ordinaryong magsasaka SURIGAO DEL SUR AT 
na nais magtanggol sa PROSPERIDAD 
sarili laban sa terorismo AGRICULTURAL CORP. 
ng Black Shirts/Bar- NI DANDING 
racuda na itinatag ng mga COJUANGCO. 
reaksyunaryong pulitiko 


at panginoong maylupang Moro noong huling bahagi ng 
dekada "60. Sinakyan at ginatungan ng mga lider ng 
Black Shirts/Barracuda ang tensyon sa pagitan ng mga 
magsasakang Moro at setler na Kristiyano kayat ginamit 
ang grupo upang maghasik ng terorismo laban sa mga 
setler. 

Pagsapit ng batas militar, sistematikong ginamit ng 
pasistang rehimen ang Ilaga bilang teroristang pwersa 
laban sa Moro National Liberation Front (MNLF) at 
Bagong Hukbong Bayan. Alinsunod rito, isinanib ang 
Ilaga sa Integrated Civilian Home Defense Force o 
ICHDF . 

Bahagi ng madugong rekord ni Manero ang 
pagmasaker noong 1977 sa humigit-kumulang 200 
katutubong Singgil, Kalagan (mga tribung Moro), B'laan 
at Manobo sa hangganan ng Davao del Sur at South 
Cotabato. Naganap ang masaker pagkatapos ng isang 
laban sa pagitan ng MNLF at pinagsanib na mga pwersa 
ng 5* at 7? IB ng Philippine Army at mga Ilaga-ICHDF. 

Pinaniwalaan ng militar na may kampo ang MNLF sa 
lugar at baseng masa ng huli ang mga naninirahan 
doon.Tinipon ni Manero sa isang eskwelahan ang mga 
sibilyan para magdaos umano ng usapang pangkapayapaan. 
Karamihan ng mga natipon ay mga bata, matatanda at 
kababaihan, kabilang ang ilang buntis. Nang paulanan sila 
ng bala ng mga sundalo at Ilaga, halos sabay-sabay na 
nangabuwal ang mga biktima na parang mga saging na 
pinatumba ng malakas na bagyo. Ang karamihan ng mga 
minasaker ay pinugutan ng ulo at tinanggalan ng tainga na 
ginawang anting-anting ng mga salarin. 

Pagkatapos ng masaker na ito pormal na binansagan 
ng militar si Manero bilang Kumander Bucay, isang 
kilabot na mamamatay-tao na kinamumuhian ng 
mamamayan, Moro man o hindi. Samantala, dahil sa 
kanyang pagiging pusakal na mersenaryo, inupahan na 
rin si Manero ng mga pulitiko at mga korporasyong 
multinasyunal upang takutin ang mga magsasakang nais 
nilang agawan ng lupa. Kasabay ng “Lost Command” 
na pinamunuan ni Col. Carlos Lademora, ang Ilaga- 
ICHDF sa ilalim ni Manero ay naging instrumental sa 
pagpapalayas at paghasik ng terorismo laban sa mga 
magsasakang inagawan ng lupa ng NDC-Guthrie sa 
Agusan del Sur at Surigao del Sur at Prosperidad 
Agricultural Corp. ni Danding Cojuangco sa Agusan del 
Sur. 

Sangkot din ang mga Ilaga sa maraming kaso ng 
arson, panggagahasa, pananakot at iba pang 
paglapastangan sa mga karapatang-tao. Sa isang 
panayam, inamin at ipinagmalaki ni Manero na umaabot 
sa 500 na ang bilang ng taong kanyang pinatay. 

Mariing kinundena ng Catholic Bishops Conference 
of the Philippines ang pagpapalaya kay Manero at iginiit 
kay Estrada ang pagbawi sa presidential pardon. 
Binatikos din ito ng Moro Islamic Liberation Front 
(MILF). Marami ang naniniwalang kahit medyo may 
edad na si Manero ay maaari pa rin 


itong  makapaminsala sa HINDI 
mamamayan. MAITATATWA 
indi maitatatwa ang ANG BUKTOT 
buktot na hustisyang pinaiiral ni NA 
Estrada. Dapat ay pawiin sa alaala,  HUSTISYANG 
aniya, ang malagim na karanasan sa PINAIIRAL NI 
ESTRADA. 


ilalim ng batas militar. Alinsunod rito 
ang tangka niyang baligtarin ang 
katotohanan at parangalan bilang isang bayani si Marcos 
at ang pagpapawalang-sala niya sa pamilya at mga 
alipures ng kinamumuhiang diktador. Iniluluklok din niya 
sa matataas na katungkulan ang mga dating nanilbihan 
sa batas militar, at binibigyang-pabor ang mga 
nakinabang sa diktadura. Walang nakapagtataka sa 
paggawad niya ng pardon sa berdugong si Manero. 

Samantala, 139 na bilanggong pulitikal ang patuloy 
na pinagdurusa ni Estrada sa piitan at kakutsaba niya 
ang pamilyang Marcos sa pagkakait ng indemnipikasyon 
sa mga direktang biktima ng batas militar. 

Tunay ngang walang katarungang maaasahan sa 
ganitong pamahalaan. Œ 

Pagparusa kay Conrado Balweg 


ING” Disyembre 31, 1999, 
pinarusahan si Conrado 
Balweg. Isinagawa ang pagpa- 
parusa sa Barangay Buanao, 
Malibcong, Abra ng isang yunit ng 
Chadli Molintas Command ng 
Bagong Hukbong Bayan (BHB) sa 
Cordillera. 

Mahaba ang listahan ng mga 
kasalanan ni Conrado Balweg laban 
sa mamamayan at rebolusyonaryong 
kilusan bilang pangunahing lider ng 
Cordillera People's Liberation Army 
(CPLA), isang pusakal na kontra- 
rebolusyonaryong pwersang 
paramilitar sa Cordillera. 

Aktibong nagpapagamit si 
Conrado Balweg sa mga pasistang 
pakana ng rehimeng US-Estrada nang 
siya ay pinarusahan ng BHB. 
Katunayan, nagpunta siya noon sa 
Malibcong para ipatupad ang isang 
bisyosong pakana upang agawan ng 
kanilang mga lupang ninuno ang mga 
taga-Malibcong at papasukin ang 
dayuhang Newcrest Mining 
Corporation. 

Sa isang pahayag, inilantad ng 
Chadli Molintas Command na noong 
Setyembre 1999 pa lamang ay plinano 
na ng CPLA na wasakin ang anumang 
mga pampulitikang istruktura at 
programang pang-ekonomyang 
naitatag ng rebolusyonaryong kilusan 
sahilagang Abra. Para rito, tumanggap 
siya ng P5 milyon mula sa Countryside 
Development Fund ng senador at 
dating heneral na si Rodolfo Biazon. 
Apatnapu't apat na porsyento (4490) 
nito o P2.2 milyon ay kinurakot at 
dinala sa mga di tapos na “proyektong 
sosyo-ekonomiko” at ang p 

Ilan sa mga kasalanan ni Conrado Balweg 


Pagpatay kay Fr. Bruno Ortega, SVD noong Disyembre 1987 habang 
natutulog ito sa punong himpilan ng CPLA sa Cordillera House sa Lunsod 
ng Baguio. Ilang araw bago namatay si Ortega, balak na niyang bumalik 
sa rebolusyonaryong kilusan matapos niyang matanto ang kanyang 
malaking pagkakamali sa pagsama sa grupo ni Balweg. 


Pagdukot at pagpatay noong Oktubre 6, 1987 kay Daniel Ngaya-an, pinuno 
ng Cordillera Bodong Association at myembro rin ng Komiteng 
Tagapagpaganap ng Cordillera Peoples' Alliance (CPA). Hayagang 
ipinagmalaki ni Balweg ang kanilang pagpatay kay Ngaya-an. 


Pagdukot, pagtortyur at pagpatay kay Romy Gardo, isang organisador ng 
CPA, noong Disyembre 28, 1987. 


Pagpatay sa pamamagitan ng firing squad kina Jonathan Bisnan at Tito 
Babasa, mga magsasakang taga-Tubo, Abra noong 1987. 


Pagpatay kay Benito Dang-aw ng Tubtuba, Tubo, Abra noong 1987. 


Pagpatay sa dalawang matandang taga-Salegseg, Balbalan, Kalinga at 
dalawang batang taga-Balbalan din noong 1987. 


Pagtortyur at pagpatay kay Pagpag Afarag noong 1988. 


Pagmasaker sa 16 na sibilyan at pagsira sa mga ari-arian ng masa sa 
Paco Valley, Apayao noong Marso 1987. 


Paglikida sa dalawang Pulang mandirigma ng BHB na walang 
kakayahang lumaban at nagpapagaling ng kanilang mga sugat sa Butot, 
Luba, Abra noong Pebrero 1988. Ginahasa rin ng mga tropa ng CPLA ang 
dalawang babaeng medik na nangangalaga sa mga pasyente. 


Pagpatay kay Ayangwa Claver, anak ng dating Congressman William 
Claver sa Pinukpuk, Kalinga noong Enero 21, 1990. Kasama sa mga 
taga-CPLA na pumatay sa kanya ang mga tropang militar ng Armed Forces 
of the Philippines at mga maton ni Dominador Belac, na alkalde noon ng 
Pinukpuk. 


Pagwasak sa mga proyektong pangkabuhayan ng mamamayan noong 
1987 tulad ng mga kooperatiba sa Upper Tinglayan, Kalinga at ng isang 
water-powered rice pounder sa Ngibat, Tinglayan, Kalinga. 


Pananakot sa mamamayan ng Ampucao, Itogon, Benguet na tumututol 
sa ginagawang iligal na pagtotroso ng CPLA sa kanilang lupang ninuno. 


Iligal na pagpasok at panghahalughog sa mga tahanan at 
pangungumpiska ng mga ari-arian ng mga pamilya sa Abra na 
pinaghihinalaan nilang sumisimpatya sa BHB. 


Paggamit ng armas upang takutin ang ilang tribu na baguhin ang 
hangganan ng kani-kanilang mga baryo pabor sa mga upisyal at elemento 
ng CPLA, tulad ng ginawa sa hangganan ng tribung Saclit at Butbut. 


Pang-aagaw ng lupa sa Tabuk, Kalinga at sa Baguio. 
Pananakot sa mga delegado sa Cordillera Day sa Tubo, Abra noong 1998. 


Pagbabantang papatayin ang mga lider ng mga progresibong 
organisasyon. 

d nalalabing P2.8 milyon ay para 
sa “counter-insurgency”. Ang 
Malibcong ang tinarget na gawing 
pilot area ng proyektong “Zone of 
Peace and Development” ni Biazon. 

Kaugnay ng huli, binalak ni 
Balweg na magpunta sa bawat 
baryo upang magtawag ng mga 
pulong masa laban sa BHB. Ninais 
niyang buwagin ang lahat ng 
pambansa-demokratikong 
organisasyon ng mamamayan sa 
Malibcong na binuo upang 
maipagtanggol nila ang kanilang lupa, 
buhay at mga rekurso at ipaglaban 
ang interes ng maralitang mga uri at 
sektor. Pinangakuan ni Balweg ng 
P8,000 ang bawat lider at myembro 
na magtatakwil sa kani-kanilang 
mga organisasyon. Ang sinumang 
tumutol ay agad binabansagang mga 
komunista at tinutugis. 

Bilang kapalit, binalak ni Balweg 
na itayo ang Bodong Development 
Cooperative, Inc. na makikisosyo 
sa Newcrest Mining Corporation. 

Pinakahuli lamang ang mgaito sa 
mga kasalanan ni Balweg. Noong 
1986-87 pa lamang ay tinalakay na 
ng mga kinauukulang organo ng 
Partido Komunista ng Pilipinas ang 
kanyang mga kaso. Pinagpasyahan 
na dahil sa bigat at dami ng kanyang 
mga kasalanan, kabilang na ang 
maraming utang na dugo, 
makatarungang gawaran siya ng 
parusang kamatayan. Makailang-ulit 
pa itong muling pinag-aralan at 
habang pumatong nang pumatong 
ang kanyang mga kasalanan ay 
makailang-ulit ding pinagtibay ang 
desisyon (tingnan ang talaan). 

Noong Disyembre 31, 
nagkaroon ng katubusan ang 
paghuhumiyaw ng mamamayan ng 
Cordillera para sa katarungan laban 
sa mga krimen ni Balweg. Œ 

Cagayan Valley 


Pagbaka sa 
konserbatismo 
at muling 

pagsulong 


Sa isyung Marso-Abril 1999, inilat- 
hala ng Ang Bayan ang artikulo 
hinggil sa matagumpay na pagbaka 
ng rehiyon ng Gitnang Kabisayaan 
sa konserbatismo sa armadong 
pakikibaka. Ang sumusunod na 
artikulo ay halaw sa ipinadala ng rehiyon 

ng Cagayan Valley (Cagayan, Isabela, Neuva Vizcaya at Quirino) 
at nagbabahagi rin ng mahahalagang aral hinggil sa kanilang 
pagbaka at pangingibabaw sa suliraning ito. 


a kabila ng maagap na pagyakap at pagtaguyod sa 
kilusang Bs pagwawasto simula 1992 ng 
rebolusyonaryong kilusan sa Cagayan Valley, hindi 
agad nakabwelo ang iba't ibang gawain sa rehiyon. 
Taimtim na ninais iwasto ang dating adbenturismong militar at 
insureksyunismong lunsod ngunit umiral naman ang konserbatismo sa larangan 
ng armadong pakikibaka at ligal na demokratikong kilusan bunga ng di sapat 
na pagsapol sa dialektikong relasyon ng iba't ibang aspeto ng rebo- 
lusyonaryong gawain. 


Pangingibabaw ng konserbatismo 


Matapos na mapagpasyang iwasto ang adbenturismong militar at 
insureksyunismong lunsod, nangibabaw mula 1997 ang konserbatismo 
bilang pangunahing balakid sa pagsulong ng mga rebolusyonaryong gawain 
sa rehiyon. 

Hindi nasamantala ng mga rebolusyonaryong pwersa ang humuhusay 
na obhetibong kalagayan. Sa halip, papakitid ang mga baryo at bayang 
kinikilusan at papaliit ang bilang ng mandirigma at pormasyon ng Bagong 
Hukbong Bayan (BHB), mga kadre, kasapi at sangay sa lokalidad ng 
Partido at baseng masa. Ilang taon nang walang taktikal na opensiba. pp 

Hindi nasapol na sa linya ng malaganap at masinsing 
pakikidigmang gerilyang nakabatay sa papalawak at 
papasinsing baseng masa, wasto at kinakailangang maglunsad 
ng mga taktikal na opensibang kayang ipagwagi. Isinasagawa 
ito kaalinsabay ng agresibong pagpukaw at pagpapakilos 
sa papalawak nang papalawak na bahagi ng mamamayan 
para sa rebolusyon. 

Sa pagwawasto sa bertikalisadong pormasyon na buong 
panahong nasa gawaing militar, idineploy sa gawaing masa 
ang lahat ng yunit ng BHB na parepareho ang laki at walang 
tinukoy na tatayong sentro-de-grabidad. 

Paisa-isa ang napasasampa sa hukbong bayan. Salik dito 
ang makitid na eryang nakikilusan, matamlay na gawain para 
sa rebolusyong agraryo, di masiglang pag-oorganisa sa 
hanay ng kabataan at, sa ilang yunit, pagdaragdag 
ng mas mataas na mga pamantayan sa pagpa- 
pasampa. 

Sa kabuuan ay matamlay ang pagpa- 
patupad ng minimum na programa ng 


rebolusyong agraryo bilang susing If 
kawing ng mga gawain sa kanayunan. / 
Ito'y kahit pa walang puknat at malala F N 
ang pagsasamantalang pyudal at HAN 
malapyudal sa masang magsasaka at mayaman i | 


ang karanasan sa rebolusyong agraryo sa 
malawak na kanayunan ng rehiyon. 

Hinarap lamang ang mga usapin sa lupa sa 
pagitan ng masa ngunit hindi nabigyan ng karampatang 
diin ang pagpapanday ng pagkakaisa ng masang 
magbubukid laban sa mga panginoong maylupa. 

May umiral na kaisipan na bago ilunsad ang 
rebolusyong agraryo, kailangan munang ilatag ang mga 
rebolusyonaryong organisasyong masa at ipalaganap 
ang mga kursong masa sa malawak na saklaw. Hindi 
nasapol na ang mga gawain at pag-oorganisa, 
edukasyong masa at pagpapakilos ay may dialektikal 
na ugnayan sa bawat yugto ng pag-unlad ng kilusang masa. 

Sa pagtatakda ng masyadong malawak na erya ng 
responsibilidad ng mga yunit ng BHB, maraming mga lugar ang 
di naikutan at napabayaan na lamang. Maraming pagkakataong 
ibinaba sa antas ng grupong pang-organisa (GP) ang pagkilos 
sa baryo sa kabila ng pag-iral ng mga salik na angkop para sa 
mas mataas na antas. May mga kaso ring dinagdagan ang mga 
rekisito ng GP at binuwag o tumangging itayo ang mga komiteng 
pang-organisa at sangay ng Partido na nagdulot ng kabuuang 
pagbagal sa pagpapalawak at pagpapalakas ng mga 
organisasyong masa. 

Sa kalunsuran, sa layuning iwasto ang mga 
naging pagkakamali sa pag-oorganisa, tanging ang 
pagtatayo ng mga lihim na organisasyon ang 
hinawakan at binitawan ang pagbubuo ng mgaligal 
na pormasyon. 

Napalampas din ang mga pagkakataong 
maglunsad ng mga aksyong masa dahil sa maling 
kaisipang magagawa lamang ito kapag nailatag 
na ang mga rebolusyonaryong organisasyong 
masa sa malawak na lugar. Hindi nasapol ang 
dialektikong relasyon ng pagpapakilos at pag- 
oorganisa. 


Panibagong pagsulong 
ng pakikibaka 

Huling kwarto ng 1998 nang 
tukuyin ng panrehiyong pamunuan ng 
Partido ang konserbatismo bilang 
pangunahing sagka sa pagsulong. 
Nanawagan ng pagbaka rito at 
pagsulong nang malaki. Masiglaitong 
tinugunan ng mga rebolusyonaryong 
pwersa. Sa ikalawang kwarto ng 
1999, nagrehistro na ang mga pani- 
mulang pagsulong sa mga larangang 


4 L gerilya at kilusan sa lunsod at sentrong 
N bayan. 
4 Dumaraming yunit ng hukbong 


4| bayan ang mabilis na nakasasaklaw 
sa buong erya ng responsibilidad. Sa 
mga lugar na pinanghawakan ang 
rebolusyong agraryo bilang susing 
kawing sa pag-ugnay, pagmumulat, 
pagrekober at pag-oorganisa sa 
mamamayan, mabilis ang naging 
paglawak at pagbawi ng baseng 
masa. Mabilis na naitatayo sa buu-buong baryo 
at malalaking purok ang mga lihim na 
organisasyon ng magsasaka, kababaihan at 
kabataan. 

Nagsisimula nang sumigla ang mga 
pakikibakang masa para ibaba ang upa sa lupa, 
itaas ang sahod ng mga manggagawang bukid 
at labanan ang pang-aagaw ng lupa ng mga 
burukrata kapitalista. 

Sa unang hati pa lamang ng 1999, mahigit 300 
pamilya sa iba't ibang baryo sa Isabela at Quirino 

ang nabenepisyuhan sa pagtataas ng 
sahod ng mga manggagawang 
bukid at presyo ng produkto ng 
mga magsasaka. Mga 
panimulang tagumpay ito ng 
rebolusyong agraryo. 

Sa ikatlong kwarto 
ng 1999 ay dumoble 
ang laki ng organisadong 
masa mula sa dating 
bilang nito noong kata- 
pusan ng 1998. Dumoble rin ang 
bilang ng mga aktibista. Halos 
dumoble ang bilang ng mga komiteng pang- 
organisa at sa mas marami pang lugar ay hinog na 
ang kalagayan upang kagyat na mabuo ang mga ito. 
Itinatatag na rin ang mga lihim na selula sa hanay ng mga 
panggitnang pwersa sa kanayunan. 

Muling umuugat ang Partido sa batayang antas. 
Dumarami ang naitatayo at muling napagaganang 
sangay ng Partido sa lokalidad na nadaragdag sa mga 
dati nang nakatayo. 

Nagsisimula na muling dumagsa ang pagsampa sa 
BHB, laluna sa mga lugar na lumalarga na ang 
pakikibakang antipyudal. Pinakamasigla sa pagnanais 
na maging Pulang mandirigma ang mga kabataang 
organisado sa lihim at hayag. 

Ang matagumpay na reyd sa isang detatsment ng 
PNP sa Barangay Pilitan, Tumauini, Isabela noong 
Hunyo 1999 ang bumasag sa matagal nang pagtigil 
ng mga taktikal na opensiba sa rehiyon. Pagkatapos 
nito, sunud-sunod na ang mga taktikal na opensiba 
na tumutugon sa mga kongkretong pangangailangan 
ng gawaing rekoberi at rekonstruksyon. 

Sang-ayon sa kasalukuyang antas ng panga- 
ngailangan, pangunahing tinarget ng mga aksyong 
militar ang mga espiya o tinaguriang civilian informer 
na may utang na dugo sa mamamayan at rebolusyon 
at mga dating kasapi ng BHB na nagtakas ng mga 
baril at nakipagsabwatan sa kaaway. 

Limang aksyong pagpaparusa ang isinagawa mula 
Hulyo hanggang Oktubre. Ang mga pinarusahan ay 
dumaan muna sa paglilitis ng hukumang bayan. Tatlo 
namang espiya ang pinarusahan. 

Sa isang engkwentro sa Jones, Isabela noong 
Setyembre 7, siyam na tropa ng 45th IB ang napatay. 
Isang mandirigma ng BHB ang nasawi sa nasabing 

labanan. Isang iskwad ang napalabang 
yunit ng BHB atisang platun naman 
p ang mga tropa ng AFP. 
Pagpapamalas ito ng mapan- 
NG labang diwa ng mga Pulang 


Pagsulong ng ligal 
na demokratikong 
kilusan 


Muling sumusulong ang 

ligal na demokratikong 

kilusan sa Cagayan Valley. Ang 

magkakasunod na mga aksyong 

masang inilunsad mula Hunyo hanggang 

Oktubre ay paghahanda sa mas malalaking pagsulong 
sa pakikibakang masa. 

Libu-libong magsasaka, kabataan-estudyante, 
propesyunal at taong simbahan ang lumahok sa mga 
pagkilos laban sa monopolyo sa lupa ng malalaking 
panginoong maylupa, pandarambong ng mga imper- 
yalista at burukrata kapitalista sa yaman ng bayan at 
pagsira sa kabuhayan ng masa, patuloy na pagtindi ng 
pasistang karahasan sa kanayunan, tangkang pagbago 
ng rehimeng Estrada sa Saligang Batas ng Republika ng 
Pilipinas at komersyalisado at mapanupil na sistema ng 
edukasyon. 

Mula Hunyo hanggang Hulyo 1999, magka- 
kasunod na aksyong masang nilahukan ng daan-daang 
magsasaka sa iba't ibang panig ng rehiyon ang idinaos 
upang tutulan ang foreclosure ng reaksyunaryong 
gubyerno sa mga lupang sinaklaw ng programang 
operation land transfer. Pitong barangay ang kagyat 
na nakinabang dito. 

Nailantad sa malawak na bilang ng mamamayan 
ang kahungkagan ng programa sa reporma sa lupa ng 
reaksyunaryong gubyerno. Napalahok sa kilusang 
masa ang malaking bilang ng mga panggitnang pwersa. 
Lumawak ang impluwensya ng hayag na progresibong 
kilusan sa iba pang lugar. 

Noong Agosto 1999, mahigit 200 estudyante ang 
nagrali sa tanggapan ng Commission on Higher 
Education sa Tuguegarao, Cagayan upang igiit ang 
mga demokratikong karapatan ng mag-aaral at tutulan 
ang pagtataas ng matrikula. Ito ang unang orga- 
nisadong pagkilos ng mga mag-aaral simula 1995. 

Noong Agosto 21 at Setyembre 21, 1999, daan- 

Agresyon ng Russia sa Chechnya 


Pagpapalawak ng imperyong Ruso 


a ultra-nasyunalistang 

layuning ibayong palawakin 

ang imperyong Ruso, libu- 

libong tropa ng reak- 
syunaryong gubyerno ni Boris Yeltsin 
at Vladimir Putin ang muling 
pinalusob sa Chechnya noong 
Oktubre 1999 upang lipulin ang 
armadong pwersang Chechen, 
saklutin ang independyenteng 
republikang Chechnya at ipailalim ito 
sa Russia. 

Sa walang patumanggang pambobomba 
mula Oktubre hanggang Disyembre 1999, 
libu-libong Chechen na ang nasawi at umabot 
narin sa 118,000 mamamayan ang napilitang 
lumikas mula sa kanilang mga tahanan. 
Karamihan sa mga biktima ay mga sibilyang 
Chechen dahil sa pagsalakay ng Russia sa mga 
sentro ng populasyon at pagtarget sa mga 
sibilyan. Ang naunang simbangis na 
pagsalakay ng Russia sa Chechnya noong 1994 
na epektibong nilabanan at pinaurong ng 
armadong lakas ng mamamayang Chechen 
hanggang 1996 ay kumitil sa buhay ng mula 
40,000 hanggang 70,000 katao at nagbunsod 
sa paglikas ng aabot sa mahigit 300,000 
mamamayan. Muli, ang malaking mayorya ng 
mga biktima ay mga sibilyang Chechen na 
nangamatay sa walang pagtatanging 
pananalakay at malawakang pambobomba ng 

Russia. 
Ang Chechnya ay isang 
maliit na bansang nasa timog- 


kanluran ng Russia at dating 
nakapaloob sa Soviet Union 
bilang bahagi ng Chechen- 
Ingush Autonomous Soviet Socialist Republic. Matatagpuan 
ang Chechnya sa rehiyon ng Caucasia, na nasa timog- 
silangang Europa. Nakaluklok din ang Chechnya sa hilagang 
dalisdis ng Caucasus, ang kabundukang pumapagitan sa Asya 
at Europa. Bukod sa Russia sa hilaga, kanugnog ng Chechnya 
ang Stavropol Territory sa hilagang kanluran, ang Republika 
ng Daghestan sa hilagang silangan at silangan, ang Georgia 
sa timog at ang Republika ng Ingushetia sa kanluran. > 


4 daang magsasaka, kabataan at panggitnang 
pwersa ang dumalo sa iba't ibang anyo ng 
pagkilos laban sa tangka ng rehimeng Estrada 
na baguhin ang konstitusyon ng Gubyerno ng 
Republika ng Pilipinas. 

Noong ikatlong linggo ng Oktubre 1999, 
libu-libong magsasaka, panggitnang pwersa, 

kabataan at taong simbahan ang naglunsad ng iba't ibang 
anyo ng pagkilos upang tuligsain ang konstruksyon ng 
planta at minahan ng karbon na sumasaklaw sa ilang bayan 
sa Isabela. 

Panimula pa lamang itong mga pagsulong sa Cagayan 
Valley. Gayunma'y tiyak ang mas malalaking pagsulong sa 
pagpasok ng ika-21 siglo. Œ 


Karamihan ng mga naninirahan sa Chechnya ay 
mga mamamayang Nokhchii na katutubo sa rehiyon 
ng Caucasia. Mayroon silang sariling lenggwahe at 
kultura at mayorya sa kanila ay Muslim tulad ng 


maraming ma- 

ANG MGA TROPA NINA mamayan sa 
BASAYEV AT KHATAB AY mga kanugnog 
PINOPONDOHAN, nitong repub- 
INAARMASAN AT lika at sa kalapit 
SINASANAY DIN NG MGA na rehiyon ng 
IMPERYALISTA. Gitnang Asya. 


Nang bumag- 
sak ang rebis- 
yunistang rehimeng Gorbachov noong 1991, 
humiwalay ang Chechnya sa Ingushetia at humanay 
ito sa dating mga republika ng Soviet Union na 
nagdeklara ng independensya. Samantala, binuo 
ng rehimeng Yeltsin (na humalili sa rehimeng 
Gorbachov) ang Russian Federation na kina- 
bibilangan ng Russia at 20 republikang labi ng dating 
Soviet Union. Hindi kinilala ng rehimeng Yeltsin ang 
independensya ng Chechnya at ibinilang pa rin ito 
sa Russian Federation. Noong 1994, sinalakay ng 
daan-daan libong tropang Ruso ang Chechnya. 

Noon pa man ay may estratehiko nang 
kahalagahan para sa Russia ang Chechnya. 
Kanugnog lamang nito ang Russia sa hilaga kung 
kayat nagsisilbing lagusan ang bansa para sa 
sinumang nagnanais na sumakop sa Russia mula 
sa timog. Mula noong ika-16 na siglo, pinag- 
agawan na ng Persia, ng Imperyo ng Ottoman at 
ng Tsaristang Russia ang teritoryo ng Chechnya. 
Nagbunsod ito ng mga armadong kilusan laban sa 
mga dayuhang mananakop noong ika-18 at ika- 
19 na siglo, na kapwa dinurog ng mga Ruso. 
Pormal na sinaklaw ng Russia ang Chechnya noong 
1859. 

Nagkaroon ng ibayong halaga ang Chechnya 
at ang buong rehiyon ng Caucasia sa pagbungad 
ng ika-20 siglo nang makatuklas ng mayayamang 
deposito ng langis dito. Hanggang sa kasa- 
lukuyan, ang produksyon at pagrerepina ng langis 
ang nananatiling gulugod ng ekonomya ng 
Chechnya. Dahil sa yamang langis at estra- 
tehikong lokasyon ng Caucasia, pinag-aagawan 
ito ngayon ng Russia at ng mga imperyalista sa 

Kanluran. 

Ang masidhing pagnanais ng mamamayang 
Chechen na makaalpas mula sa dominasyon, pang- 
aapi at pagsasamantala ng Russia ang siya ngayong 
ginagatungan ng mga imperyalista upang 
mapasakamay nila ang mga deposito ng langis ng 
Chechnya at ang mga oil pipeline na tumatagos sa 
rehiyon ng Caucasia. Para rito, kinakasangkapan ng 
mga imperyalista ang mga reaksyunaryong pulitiko 
sa dalawang bansa at mga warlord na Chechen 
upang ibayong paglagablabin ang sobinismo at 
pundamentalismong Islamiko sa rehiyon. Iwi- 
nawasiwas ng mga warlord ng Chechnya ang 
islogan na patalsikin ang Russia mula sa Caucasia at 
buuin ang isang unipikadong estadong Islamiko sa 
rehiyon na magbibigkis sa Chechnya, Daghestan, 
Ingushetia at iba pang bansa rito. 

Upang ipatupad ang layuning ito, pinamunuan 
noong Agosto ng mga warlord na sina Shamil 
Basayev at Khatab ang 2,000 tropa sa pagsalakay 
at pambobomba sa iba't ibang lunsod sa Russian 
Federation, kabilang na ang Moscow, kabisera ng 
Russia. Gumanti ang Russia sa pamamagitan ng 
malawakang pagbomba sa mga nayon ng Chechnya 
at ng Grozny (kabisera ng Chechnya) mismo na 
ikinamatay ng maraming sibilyan. Pagsapit ng 
Oktubre, sinalakay ng aabot sa 140,000 tropang 
Ruso ang hilagang Chechnya at inokupahan ang 
sangkatlo ng teritoryong Chechen. 

Ang kaso ng Chechnya ay walang malaking 
pagkakaiba sa kaso ng Kosovo. Parehong 
ginagatungan ng mga imperyalista ang ultra- 
nasyunalismo at sobinismo at pinag-aapoy ang 
mga tensyong etniko at relihiyoso upang 
magbunsod ng gera at bigyang-matwid ang 
imperyalistang panghihimasok 


at ang pagtatalaga ng mga DAPAT 
tropa ng US at mga alyado ILANTAD AT 
nito sa rehiyon. MARIING 
Ang mga tropa nina TUTULAN 
Basayev at Khatab ay ANG 
pinopondohan, inaarmasan at.” AGRESYON 
sinasanay din ng mga NGRUSSIA 
imperyalisa. Tumatanggap sila SA 
ng malaking ayuda mula sa 


CHECHNYA. 


mga imperyalista na 

DETATSMENT NG AFP 
SA BUKIDNON, 
NIREYD, SINUNOG 

Labinsiyam (19) na matataas na kalibreng 
armas ang nasamsam at dalawang elemento 
ng Citizens” Armed Forces Geographical 
Unit ang napatay nang lusubin ng Bagong 
Hukbong Bayan (BHB) ang isang detatsment 
ng Philippine Army sa Bukidnon. Ang reyd 
ay inilunsad sa detatsment ng 5th Special 
Forces Battalion sa Barangay Kagalangan, 
San Fernando nitong Pebrero 12. Nakum- 
piska mula sa detatsment ang isang M60, 
siyam na M14, anim na garan at tatlong M16. 
Nasamsam din ang isang .38 at isang .357. 
Bago inilunsad ang reyd, pinutol ng mga 
gerilya ang mga linya ng kuryente at 
komunikasyon ng detatsment upang hindi 
makapagtawag ng reinforcement ang 
kaaway. Sinunog din nila ang detatsment 
bago sila umatras. 


KUMPANYA NG TELEPONO 
PINARUSAHAN SA NORTH COTABATO 


Sinunog ng mga sumalakay na gerilya ng Bagong 
Hukbong Bayan (BHB) ang relay station ng isang 
kumpanya ng telepono sa Makilala, North Cotabato 
nitong Pebrero 4. Pinarusahan ang Smart Com- 
munications Inc., tagagawa ng mga cellular phone, 
dahil sa di nito pagtalima sa mga batas at patakaran 
sa pagbubuwis ng rebolusyonaryong kilusan at 
demokratikong gubyernong bayan. 


3 SUNDALO PATAY SA TARLAC 


Tatlong sundalo ang napaslang sa isang eng- 
kwentro sa pagitan ng mga Pulang mandirigma at mga 
sundalo ng 69th IB sa Tarlac. Ang labanan ay naganap 
sa Barangay Cut-cut, Lunsod ng Tarlac nitong Enero 
6. Ang barangay na pinangyarihan ng labanan ay 
bahagi ng 6,000-ektaryang Hacienda Luisita na 
pagmamay-ari ng pamilya ng dating pangulong 
Corazon Cojuangco Aquino. 


< ipinadadaloy ng huli sa mga reaksyunaryong 
maka-US na rehimeng Arabo na nag-eeksport 
ng langis. Ayon sa isang ulat, nagbigay ng 520 
milyon ang Jordan sa mga warlord na Chechen 
para sa pagsalakay sa Daghestan. 

Kung hindi dahil sa ayudang ito ay madaling 
babagsak ang Chechnya, na sa kabila ng 
matinding diwang mapanlaban ng mamamayan ay 
di hamak na mas maliit at mas mahina kung 
ikukumpara sa Russia. Sa kabila ng pag-agaw 
ng Russia sa Grozny, ipinagpatuloy pa rin ng mga 
gerilyang Chechen ang digmaan para sa malayang 
bansa. 

Patuloy ding sasamantalahin ng mga imper- 
yalista ang sitwasyon sa Chechnya. Naaayon sa 
kanilang estratehikong interes na magpatuloy at 
magtagumpay ang pakikibaka ng Chechnya upang 
manatili itong independyente. Lalong pabor sa 
kanila kung maitatayo ang isang unipikado at anti- 


Rusyang Islamikong republika sa rehiyon na 
magsisilbing dagdag na pangontra sa Russia. 

Samantala, kaakibat ng kaguluhang bunsod ng 
mga imperyalista ang malawakan at lantarang 
paglabag sa mga karapatang-tao at sa mga 
pandaigdigang batas ng digma, na bumibiktima sa 
daan-daan libong sibilyan at umaani ng matinding 
pagbatikos mula sa iba't ibang dako ng mundo. 

Patunay itong muli na hindi mag-aatubili ang 
monopolyo kapital na isakripisyo ang buhay, 
kagalingan at ari-arian ng mga mamamayan ng 
daigdig sa altar ng superganansya. 

Dapatilantad at mariing tutulan ang agresyon ng 
Russia sa Chechnya. Dapat ding kundenahin ang 
pang-uupat ng mga imperyalista ng mga kaguluhang 
etniko at relihiyoso upang hatiin ang mga 
mamamayan ng daigdig at ilihis sila sa landas ng 
kilusang anti-imperyalista at sosyalista upang madali 
silang magapi at mapaghaharian. Œ 

